Feed Validator Results: http://www.berria.eus/blogak/xmlsrv/atom.php?blog=7\n<?xml version="1.0" encoding="utf-8"?><feed version="0.3" xml:lang="eu-ES" x ...\n<?xml version="1.0" encoding="utf-8"?><feed version="0.3" xml:lang="eu-ES" xmlns="http://purl.org/atom/ns#">\n<link rel="alternate" type="text/html" href="http://www.berria.eus/blogak/pello/index.php?blog=7" />\n<tagline>Euskal Herriko politikari buruzko bloga</tagline>\n<title type="text/plain" mode="xml">Gainez eginda</title>\n<link rel="alternate" type="text/html" href="http://www.berria.eus/blogak/pello/index.php?blog=7&title=gainez_eginda&more=1&c=1&tb=1&pb=1" />\n<content type="text/html" mode="escaped"><![CDATA[\t
Gainezka. Alferrikakoak izan dira konponbide osoaren aldeko giza itsasoari jarri nahi izan dizkioten langak. Gainetik pasatu ditu. Urtarrilaren 11ko mobilizazioak aspaldian egindako erraldoiena izan behar zuen, eta azkenean olatu urdina osatzerik ez bada egon, helburua bete da, eta aurreikuspenak gainditu ere.
\n
Izan ere, Espainiako Barne Ministerioak Herriraren kontrako operazioa antolatu zuenean argi utzi baitzuen bere helburuetako bat urtarrilaren 11ko mobilizazio hori oztopatzea zela. Operazio haren beste helburu nagusia EPPK-ri trabak jartzea hasitako gogoetan eta haren urratsak baldintzatzea zen. Alferrikako saiakerak izan dira. Presoen eskubideen aldeko mugimenduak bizirik eta indartsu dirau, tantaz tanta antolatuta edo bestela. Eta EPPK-k tamaina handiko urratsak egin ditu. Borroka armatuaren borroka moldeari uko egin eta etxeratze prozesua gauzatzeko lege-baliabideak erabiltzea onartu ditu. Eragindako kaltearen ardura haien gain hartzearekin batera. Konponbiderako urrats handiak. Ordurarteko egoera aldatu eta urrats berriak ahalbidetu dituzten urratsak.
\n
Alferrikakoak izan dira ere EPPKren apustua iluntzeko saiakera, eta Tantaz Tantaren deialdia debekatuz U11ko mobilizazioa trabatzeko saioa. Ezinean eta berandu dabiltza Espainiako indar polizial eta judizialak. Euskal gizartean dago gakoa. Alde bakarrez egiten ari diren urratsek bidea irekita, aurrera egiteko borondatea eta gogoa zabaldu eta indartzen ari dira, Espaniatik jarritako harresien gainetik. Deialdi bateratua, berez, ez da garai eta norabide berri baten abiapuntua (oraindik ez dago helduta), baina bai erakusten du bide hori —Espainiak ezarritako mugetatik aske— posible dela (gizartea azpitik sendo bultzatzen ari delako). Ekinez egingarria.
\n
(2014ko urtarrilaren 12an argitaratua, Berrian)\n<title type="text/plain" mode="xml">Gezurtatze susmagarria </title>\n<link rel="alternate" type="text/html" href="http://www.berria.eus/blogak/pello/index.php?blog=7&title=gezurtatze_susmagarria&more=1&c=1&tb=1&pb=1" />\n<content type="text/html" mode="escaped"><![CDATA[\t
\nManuel Valls Frantziako Barne ministroaren gezurtamenaren ondoren, François Hollande presidentearena ere etorri da. Gobernuak eta lehendakaritzak ziurtatu dute ez dutela esku hartzerik izan Aurore Martinen atxiloketan, «ustekabeko kontrol» baten ondorioa izan zela eta ezarritako prozedura «automatikoa» zela. Baina azalpen hori auzitan dago, ez du inork sinesten, ezta François Fillon lehen ministro ohiak ere.
\n
Aurore Martinen familiak bildu dituen datuak argigarriak dira: lau kontrol Aurore Martinek har zitzakeen ibilbide posibleetan, atxiloketa egindakoan kentzen direnak. Helburu bakarreko operazio izan zen, azaroaren 1ean Maule inguruan egindakoa. Zergatik ukatu egiten dute Barne ministroak eta presidenteak? Zerbait estali nahian ari direlako. Gertaeren sekuentzia aztertuta, bada posible hipotesi bat. Aurore Martin atxilotu baino lau egun lehenago, urriaren 28an, Frantziako Poliziak Izaskun Lesaka eta Joseba Iturbe ETAko ustezko kideak atxilotu zituen Lyonetik gertu. Egun berean, Manuel Valls Barne ministroari elkarrizketa bat egin zion El País egunkariak. Bi mezu nagusi eman zituen. Bata: «Espainiako Gobernuari jarraituko diogu erabakitzen duen guztian». Bigarrena: «Ez da egongo euskal administrazio egiturarik, ez dugu eztabaida hori ireki nahi». Ekintzek eta hitzek adierazten dute badutela ekintza batasun bat Espainiako eta Frantziako gobernuek, euskal aferari dagokionez. Bidasoaren bi aldeetan oztopoak eta galgak jartzeko nahi konpartitu bat antzematen da. Baina, sekuentziari so eginda, ondorioztatu ahal da atxiloketak gertatzeko unea Espainiako Gobernuaren hautua izan dela. Eusko Legebiltzarrerako hauteskundeetatik astebetera, emaitzen gainean ur hotza bota beharra sentitu duelako, era horretan agenda markatzeko saio bat eginda. Horixe liteke Frantziako agintariek ezkutatu nahi luketena: Espainiaren interesen eta beharren arabera jokatu izana, alegia.
\n
Valls ministroaren elkarrizketak eta Aurore Martinen atxiloketak sorrarazi dituen erreakzioei begiratuta, trabatzeko ahalegina antzua izan dela ikusten da. Berandu iritsi dira. Dagoeneko nahiko heldurik dago Ipar Euskal Herrian mamitzen ari den gogoeta: Bake giroak ez dauka bueltarik, bakebidean urrats gehiago behar dira, eta euskal nortasuna onartzeko bidean erantzun zehatzak behar dira. Konpromiso maila handia erakusten ari dira kolore guztietako eragileek. Kalera atera dira, aurre egin diote Pariseko nagusikeriari, ez diete etsi euren asmoei, eta, esate baterako, Baionako Foroari eutsi diote. Foroa bertatik sortua da, baina Euskal Herri osoko dimentsioa izango du. Aieteko Konferentziaren arrastotik, bake bidean konpromiso eta urrats berriak bideratzeko tresna izan daiteke, fase berri baterako jauzi egiteko ohola.
\nBeste irakurketa bat: Eneko Bidegain, BlogBerri blogean: Hollande eta europar korporatismoa
\n<title type="text/plain" mode="xml">Lidergo erlatiboa </title>\n<link rel="alternate" type="text/html" href="http://www.berria.eus/blogak/pello/index.php?blog=7&title=lidergo_erlatiboa&more=1&c=1&tb=1&pb=1" />\n<content type="text/html" mode="escaped"><![CDATA[\t
Garaipen argia lortu du EAJk Eusko Legebiltzarrerako hauteskundeetan, Iñigo Urkullu lehendakarigaiaren eskutik. Irabazlearen inguruko zalantzarik ez dute utzi emaitzek. Bigarrenari —EH Bilduri— atera dion aldea (106.576 boto, 6 aulki) esanguratsua da, lidergo politikoaren ikuspuntutik. EAJk lortutako emaitzekin (botoen % 34,64, 27 aulki) zilegitasun osoa du lehendakaritza hartzeko, nolabaiteko zentralitatea eskuratuta.
\n
Sailkapena ere garrantzitsua da. EAJ izan da lehen indarra eta EH Bildu bigarren bilakatu da (botoen %, 25, 21 aulki) 2011ko udal eta foru hauteskundeetan gertatu bezala. Eusko Legebiltzarrerako hauteskundeetan aurrekari bakarra dago: 1980ko hauteskundeak, HB PSEren aurretik gelditu zenean. Hirugarren indarra PSE izan da (%19,14, 16 aulki) eta, urrutiago, laugarrena PP (11,74, 10 aulki).
\n
Sailkapenarekin batera, beste datu garrantzitsua boto dentsitatea da, hau da, indar bakoitzaren pisu espezifikoa, eta multzo bakoitzarena. Indar abertzaleek espainolistek baino askoz sostengu gehiago lortu dute. Espainolistak batuta ere ez dira iristen %30era. PSEk, PPk eta UPDk 363.338 boto lortu dituzte, eta gainerakoek —EAJ, EH Bildu, Ezker Anitza eta EBk— 708.034, ia bikoitza. Datu honek berebiziko garrantzia du, erakusten duelako Espainiako estatu sistema sostengatzen duten alderdiek EAEn gutxiengo osatzen dutela. Beraz, argi gelditu da Araba, Bizkaia eta Gipuzkoan Espainiako estatu sistema auzitan dagoela, bideragarritasunik gabe, Kataluniaren antzera.
\n
Gobernagarritasunaren ikuspuntutik, emaitzek erosotasuna eman diote EAJri gobernatzeko, bakarrik ere, hala nahi izanez gero. Zenbaki hauekin, ez dago kontra egin diezaiokeen aliantzarik (EH Bildu eta PSE ez dira 38ra iritsi). EAJk nahiko tartea du bakarrik gobernatzeko, eta ziurrenik aukera hori egingo du. Beste alderdi batzuetatik eskaintza goxoak jaso arren. Berez, nahiko gehiengo erlatiboa lortu du gutxiengoan gobernatzeko eta aukera hori baliatuko du.
\n
Dena den, Iñigo Urkulluk lehendakarigaiak berak ere argi dauka adostasun zabalak lantzeko garaia dela. Krisi ekonomikoa eta bakegintza akordio zabal eta sakonen zain daude. Eginkizun honi ekiteko nolabaiteko lidergoa eskuratu du EAJk. Lidergoa bai, baina erlatiboa, ezinbestean beste indarrekin kontatu behar duelako, batez ere, bigarren indarrarekin, EH Bildurekin. Bi indar hauek dute garai berria kudeatzeko erantzukizun nagusia. Bien arteko elkarlana —instituzionala eta bestelakoa— beharrezkoa da aurrera egiteko. Krisi ekonomikoari aurre egiteko orduan, bakegintza sendotzeko orduan (estatuak mugiarazteko orduan), eta burujabetzaren bidean aurrera egiteko orduan.
\n
Izan ere, hemendik aurrera herritarrek argiago barneratuko dute gehiengo nagusiaren nahia herri burujabea izatea dela, hau da, bertan erabaki ahal izatea oraina eta etorkizuna. Kataluniako eta Eskoziako prozesuek areagotu ahal dute sentimendu hori. Euskal Herrian pixkanaka antzeko gehiengo likido bat osatzen ari da independentziaren alde. Gizarte zibila norabide horretan benetan aktibatzen bada, agintari berriei nahi hori kudeatzea baino beste erremediorik ez zaie geldituko. Horretarako hoberena lidergo partekatua lantzea.
\n<title type="text/plain" mode="xml">Aurrerapauso ozenak eta isilak </title>\n<link rel="alternate" type="text/html" href="http://www.berria.eus/blogak/pello/index.php?blog=7&title=aurrerapauso_ozenak_eta_isilak&more=1&c=1&tb=1&pb=1" />\n<content type="text/html" mode="escaped"><![CDATA[\t
Urtebete iragan da ETAk erabaki historiko hura hartu zuenetik. Urtebeteko ikuspegiak aukera ezin hobea ematen du ohartzeko benetan aro berri bat eraikitzen ari dela. Urte hau ez da alferrik pasatu, nahiz eta gertatu behar lukeen guztia ez gertatu. Aro berrirako agenda Aieteko Adierazpenak zehaztu zuen: gatazkaren ondorioei irtenbidea ematea, biktima guztiak onartzea, laguntza eta erreparazioa ematea eta elkarrizketa politikoa abiatzea —gatazkaren erro politikoei heldu, elkarbizitzarako oinarri berriak finkatu eta bake iraunkor eta justua bermatzeko—. Ordutik hona, agenda horrek aurrera egin ez dezan ahalegin handia egin dute Espainiako Gobernuak, PPk eta estatuko hainbat agintarik. Espainiako Gobernuak uko egin dio ETArekin elkarrizketa teknikoak hasteari, eta presoen auzia blokeatu du. Alderdi sozialistak, Aieteko bilkuran egon arren, ez du inola ere bultzatu nazioarteko izen oneko sei buruzagiek proposatutako agenda, eta memoriaren aldarrikapena aitzakia hartuta jarrera defentsiboa garatu du hauteskundeen itzala gainetik kendu ezinik. Sortu legezko bilakatu ondoren, alderdi sozialistak eta, bereziki, Patxi Lopez lehendakariak aukera ezin hobea izan du alderdien arteko elkarrizketa sustatzeko, baina ez du erabili, beldurrez, PPren presioaren beldur, EH Bildu hauspotzeko beldur.
\n
Espainiako eta Frantziako estatuen status quo-aren zaindariek jarritako oztopoen gainetik Aieteko agendan aurrerapen garrantzitsuak gertatu dira azken urte honetan. Agian, ez hainbeste begi-bistan, baina gertatu gertatu dira. Gatazkaren ondorioen atalean, nazioarteko eragileak ez dira geldirik egon, eta ETA ere ez. Lana aurreratu dute estatuak esertzen direnerako, eta aldebakarreko pausoak emateari begira ere bai. Presoen gaian, euskal gizarteak bere egin ditu oinarrizko aldarrikapenak, eta horrek eutsiezin bilakatu du Espainiako Gobernuaren jarrera. 197/2006 doktrinaren kontra Europako Giza Eskubideen Auzitegiak Ines del Rio presoaren kasuan kaleratutako epaiak mugarri bat jarri du espetxe politika aldatzeko bidean. Biktimen atalean ere, aurrerapauso nabarmenak eman dira, batez ere, gizarte mailan. Bereziki alde ezberdinetako zenbait biktimak pauso ausartak eman dituzte elkar ulertuta eta elkarri onartuta bestearen oinazea.
\n
Elkarrizketa politikoari dagokionez, Hego Euskal Herrian urrats nabarmenik ez da egon, baina alderdien arteko komunikazio kanalak irekita egon dira, eta baliteke Eusko Legebiltzarrerako hauteskundeak pasatu bezain laster hastea mugimenduak. Ipar Euskal Herrian elkarrizketa sakonak izan dira, eta lurralde elkargoaren inguruko emaitzak begi-bistan daude. Arlo horretan ere, baliteke gizartea alderdien aurretik aritzea, bi pauso harago. Biharko hauteskundeetako emaitzek argi utziko dute nolako jauzia eman den urte honetan. Dena azkartuko da. Eta ondorioen korapiloa askatzeko bidean blokeoak aurrera jarraitzen badu, nazio auzia azkartuko da, aro berrian iraganeko eustormak hauskorragoak direlako.
\n
\n
[View the story "Aro berriaren lehen urtea" on Storify]\n<title type="text/plain" mode="xml">Lehendakarigai herritarra</title>\n<link rel="alternate" type="text/html" href="http://www.berria.eus/blogak/pello/index.php?blog=7&title=lehendakarigai_herritarra&more=1&c=1&tb=1&pb=1" />\n<content type="text/html" mode="escaped"><![CDATA[\t
Laura Mintegi EH Bilduren lehendakarigaia izan da Euskadi Pregunta saio bereziaren lehen gonbidatua. Saioaren formatoak muga batzuk izan arren (berriro galdetzeko aukera eza, adibidez), interesgarria izan da herritar soilek egiten dituzten galderak ezagutzeko. Hiru minutuko erantzunetan, ez zegoen beta handirik gaietan sakontzeko, baina bai ikusteko hautagaiak nola heltzen zion herritarraren kezkari. Horretan datza programaren gakoa, galdegilearen eta galdekatuaren arteko harreman horretan, alegia.
\n
Laura Mintegi ongi murgildu da programaren dinamikan. Ahalegin handia egin du galderak entzuteko, eta herritar bakoitzaren galdera eta kezkari erantzuteko. Bakoitzarekin konektatzeko saioa nabaria izan da, era naturalean, atsegintasunez. Herritarrengandik hurbil agertu da, baita haien kezkengandik ere. Erantzun batzuetan oso zehatza izan ez bada (esate baterako, Donostiako metroari buruz, edo ikerketa bultzatzeko neurriei buruz) askotan sumatu da erantzunak galdegilearen gustukoak izan zitezkeela. Batzutan, sintonia nabarmena izan da.
\n
Saio osoan erakutsitako jarrera bestelakoa izan da. Hau da, bestelako lehedakarigaitzat hartzeko moduko jarrera. Besteetatik diferente. Eskarmentu eta curriculum politikorik ezean, espazio hori garrantzitsua da Laura Mintegirentzat, eta ezin hobeto baliatu du aukera dohai hori agertzeko eta indartzeko: lehendakarigai herritarra, herritarrengandik gertukoa. Gainera, pentsamolde argi batekin, ezkerrekoa. Agian idealista samar, baina lehendakarigai batentzat ez da gutxietsi beharreko ezaugarria.
\n
Saioaren dinamikaren eraginez, bi gai garrantzitsutan Laura Mintegiren diskurtsoa motz gelditu da. Bakearen gaian, Aieteko Adierazpenaren erreferentzia (lapsusa barne) eskas gelditu da. Independentziari dagokionez, aukera horren defentsa argia egitea, eta, Kataluniako egoera aintzat hartuta, lehendakari bati dagokion eginkizuna aipatzea faltan nabaritu ditut. Gainerako lehendakarigaiekin batera egingo diren eztabaidetan eta elkarrizketan gai horiei hobeto heltzeko aukera izango du.
\n


Argiztapen artifizialaren lilura - Zarautz - Zarauzkohitza.eus\nArgiztapen artifizialaren lilura\nJuan Luis Romatet 2020-11-13 12:03\nRamon Garcia argazkilariaren erakusketa ikus daiteke Torre Luzean urtarrilaren 11ra bitartean. Argiztapen artifiziala aplikatzen du egileak hainbat ingurumenetan.\nRamon Garcia argazkilariaren irudiez osatutako erakusketa bisitatu daiteke Zarauzko Torre Luzean, 2021eko urtarrilaren 11ra bitartean. Zarauzko Argazkizale Elkarteak antolatutako erakusketa honek biltzen dituen irudiek badute berezitasun bat, eta da bere egileak argiztapen artifiziala erabili duela. horrek sortzen duen lilurarekin.\nArgazkilaritzaren artea bere kasa ikasi duen profesionala da Garcia. "Amerikan eta Europan zehar izandako bizipen guztiek eman didaten esperientziak, eskuratu ditudan trebetasunek eta, noski, argazkilaritzarekiko pasioak ekarri naute momentu honetaraino".\nErretratuek osatzen dute ireki berri duten argazki erakusketa, argiztapen teknika berezia erabilita. Izan ere, argiztapen artifiziala erabili du Garciak irudiak sortzeko. "Argiztapen artifiziala hainbat ingurumenetan aplikatu eta horren emaitza erakusten dut nire lanean. Atzealdetik argi naturalak modeloa igurzten duen bitartean, argi artifizial kontrolatua aplikatuta, izaki hori nabarmendu egiten dut", dio Garciak erakusketarako sortutako testuan.\n"Gustatzen zait pentsatzea Jaungoikoak naturan erakusten dizkigun kreazioetan parte har dezakegula; eta giza edertasuna kreazio horien parte da", gaineratu du egileak. "Era berean, oroitzapenerako pertsona bat islatzen saiatzen naiz; izan ere, pertsona batek berez bakarra den toki bat bereziago egiten du".\nArgazki erakusketa atzo ireki zuten Torre Luzean, eta urtarrilaren 11ra arte bisitatu ahal izango da, 18:00etatik 20:00etara bitartean. Abenduaren 24an, 25ean eta 31n eta urtarrilaren 1ean itxita egongo da.


Poluzioak gazteen osasunean dituen ondorioak | Consumer\nPoluzioak gazteen osasunean dituen ondorioak\nSubstantzia kimiko batzuk 70eko hamarkadatik aurrera debekatu baziren ere, gaur egun oraindik ere Espainiako nerabeen organismoan aztarnak aurki daitezke\nKutsadura faktore garrantzitsua da gaixotasun askoren garapenean: gaixotasun kardiobaskularrak, arnasbideak eta minbizia. Ikerketak bere ondorio kaltegarriei buruzko ezagutzak ematen dituenez, substantzia kimikoak edo material arriskutsuak pertsonen osasunerako erabiltzea debekatzen da, adibidez DDT pestizida edo amiantoa. Hala ere, oso zaila da erabat ezabatzea ingurumenetik eta pertsonen organismotik, denboran zehar irauten baitute. Orain, lan batek erakusten du DDT azpiproduktua Espainiako nerabeen organismoan dagoela, duela 20 urte baino gehiago erabiltzen ez den arren. Artikulu honek azterketa horren xehetasunak eta poluzioak ikasleen errendimenduak okerrera nola egiten duen erakusten du.\nKutsadura: pertsonengan jarraitzen duten kimikoak\nGaur egun oraindik ere substantzia kimiko toxikoak detektatzen dira, hala nola konposatu organokloratuak (OCS) Espainiako nerabeen organismoetan, nahiz eta herrialde askok debekatu eta erabili 1970eko eta 80ko hamarkaden artean. Hori da Ingurumen Epidemiologiako Ikerketa Zentroko (CRAL) adituek egindako lanaren ondorioa, Ingurumeneko Kimika Sailarekin batera.IDA – CSIC.\nSubstantzia kimikoen eragin kaltegarriak 20 urtez irauten du giroan eta elikagai askotan\nINMA proiektuan barne hartutako Tarragonako eta Menorcako 580 haurren lagin batean egin da azterketa, eta horien helburua da ingurumenak Espainiako haurren osasunean duen eragina ebaluatzea. Debekua dela-eta, inguruko OCS-mailak gutxitu egin diren arren, egileek nerabeen organismoan ere egin zuten baloratu nahi zuten. Horretarako, odol-laginak hartu ziren jaiotze-unean, lau urteren buruan eta 14 urterekin, eta konposatu batzuen kontzentrazioa neurtu zen; besteak beste, DDE azpiproduktua (DDT pestizidatik eratorria) eta zenbait bifenilo polikloratu (PCB).\nAmaren esnean arte substantzia kimikoak\nAzterketak frogatu zuenez, DDE eta PCBen kontzentrazioa 14 urtetik gorakoa zen jaiotzean baino. Autoreek dietari egozten diote, konposatu kimiko horien iturri nagusia baita. Environmental Health Perspectives aldizkarian argitaratu zen CRAL erakundearen aurreko azterketa batek adierazten zuen DDE degradazioak batez beste 20 urteko bizitza duela eta kantitate txikiak daudela ingurumenean eta gantz askoko elikagai askotan. Batez ere, lurretik datozenetan (fruta eta barazkiak, adibidez), kimikari horiek asko erabili baitziren nekazaritzan.\nEmaitzen arabera, amaren esnea duten haurren lehen hilabeteetan, konposatu kimikoen kontzentrazioa handiagoa da. Hala ere, egileek diote kimikari horiek ekar dezaketen arriskuak baino onura gehiago ematen dituela amaren esneak. Europako iparraldeko edo Aebetako herrialdeetan egindako ikasketak. antzeko emaitzak ematen dituzte.\nKontuan izan behar da, debekua gorabehera, Osasunaren Mundu Erakundeak (OME) garapen bidean dauden herrialdeetan DDT erabiltzea gomendatzen duela, malariaren bektorearen, Anopheses eltxoaren aurka borrokan. Hala ere, zientzialarien iritziz, funtsezkoa da erabiltzeko eta aplikatzeko jarraibide zorrotz batzuen pean egitea, pertsonen eta ingurumenaren osasunean eragin kaltegarriak minimizatzeko, arazoa konpontzeko irtenbide agresibo bat aurkitzeko ahaleginean etengabe.\nPoluzioak okerrera egiten du ikasleen errendimenduan\nPoluzio atmosferikoaren eta hainbat gaixotasunen garapenaren arteko lotura zuzena frogatuta dago. Pertsona hauen poluzioaren ondorioen zerrenda osatzen duten horietako batzuk hauek dira: minbizia (batez ere biriketakoa), alterazio kardiakoak (bihotz-maiztasuna handitzea, presio arteriala, pertsonengan poluzioak eragiten dituen ondorioen zerrenda), arnas gaixotasunak (bihotz-maiztasuna, presio arteriala, hanturaren ondorioen zerrenda), arnas gaixotasunak (bihotzekoa, pisu txikia edo haurren heriotza-tasa handitzea), bizi-itxaropen txikiagoa eta alterazio neurokognitiboak.\nHaurdunak, zaharrak eta haurrak dira gehien zauritzen dituzten populazio-taldeak. Hain zuzen ere, azken talde horretan aztertu da ikaskuntzan eragiten duen eragina. Aurreko ikerketek agerian utzi dutenez, maila altuek eragina izan dezakete eskola-errendimenduan, eta eragin negatiboa izan dezakete nekean, eskola-absentismoan eta arreta-arazoetan. Garapenerako Banku Interamerikarreko (BID) ikertzaileek egindako lana Txilen egin da, non poluzio-arazoak nabarmenak diren eta, gainera, horri buruzko informazio ugari jasotzen duten eta hezkuntza-test estandarizatuen emaitzak jasotzen dituzten. Horri esker, hezkuntza-emaitzen bilakaera aztertu da, egileen arabera, airearen poluzioaren arabera, beste kausa posible batzuk isolatzeko.\nAzterketak laugarren mailako (9-10 urte), zortzigarren (13-14 urte) eta hamargarren (15-16 urte) eskola-umeei 3.880 txiletar eskola metropolitar, Valparaíso eta O ‘Higgins-en ebaluatu ditu. Emaitza nagusia da poluzioak eragin nabarmena duela haurren ikaskuntzan: zenbat eta PM10-maila handiagoa izan, hainbat eta handiagoak izan dira azterketen emaitzak. PM10 partikula aktiboenetako bat da. Pertsona osasuntsuetan, arnas sintomak eragiten ditu, beste edozein baino maizago, adibidez, narritadura, eztula edo arnasa hartzeko zailtasuna. Aldi berean, okerrera egiten du gaixotasun kronikoek eta asmak.\nasma kutsadura minbizi


Elgoibarko Udalak erantzukizun indibiduala eta kolektiboa eskatzen du Covid-19 bidezko kutsatzeak geldiarazteko - Elgoibarko Udala\nElgoibarko Udalak erantzukizun indibiduala eta kolektiboa eskatzen du Covid-19 bidezko kutsatzeak geldiarazteko\nEusko Jaurlaritzako Osasun Sailak Euskadiko egoera epidemiologikoari buruz argitaratu dituen azken datuen arabera, Elgoibarrek beste 10 Covid-19 positibo gehitu ditu gaur.\nKutsatzeen gorakada horren aurrean, Udalak bere kezka azaldu du eta herritarrei eskatu die neurriak zorrotz jarrai ditzatela kutsatze berriak saihesteko. “Udaletik eguneroko datuen jarraipen zorrotza egiten ari gara, Eusko Jaurlaritzako Osasun Sailarekin harreman estua daukagu eta oso adi gaude gure udalerriko kasu guztiei”, dio gobernu-taldeak.\nEra berean, Udalak adierazi du gobernu taldea uneoro ari dela antzematen diren kasuen intimitatea eta pribatutasuna errespetatzen. Inor ez dago kutsatzeko libre. Udal Gobernuak Osasun Saila egiten ari den protokolo zorrotzean konfiantza du, kasuak goiz detektatzeko sistema bat ezartzeko, kasuen jarraipena egiteko eta ikuspuntu kliniko eta epidemiologikotik harreman estuak izateko, eta pandemiaren bilakaera monitorizatzeko.\nHorregatik guztiagatik, Udalak Elgoibarko herritarrei gogorarazten die funtsezkoa dela osasun arloko agintarien gomendio eta arau guztiak betetzea, hala nola maskarak erabiltzea, aglomerazioak saihestea, edukierak eta segurtasun-distantzia errespetatzea. Herritar horiek, oro har, portaera eredugarria izan dute pandemia osoan zehar.\nZentzu horretan, Udalak zentzu komunari dei egiten dio, gehiegi ez fidatzeko, zaintza ez jaisteko eta erantzukizun-plus batekin jarduteko, kutsatzeek areagotzen jarrai ez dezaten, jende gehiagori ez zabaltzeko eta transmisio komunitariorik egon ez dadin, hori da Udalak une honetan duen lehentasuna.\nBirusak gure artean jarraitzen du. Kutsatze berrien kopuruak, Elgoibarren ez ezik, oro har, nabarmen ari dira handitzen bestelako udalerrietan ere. Horregatik, egoerak okerrera egiten badu, Udalak ez du baztertzen epe laburrera neurri murriztaileagoak hartzeko aukera, osasun publikoa eta udalerriaren etorkizun ekonomiko eta soziala bermatzeko.


66 egun. Bobby Sands. • ZUZEU\n66 egun. Bobby Sands.\nEne uste apalean Irlandako gatazka aski ongi igaro da zinemara zenbait kasutan, errepublikarrei dagokienez. Badaude hainbat adibide, baina orain otutzen zaizkidan: “Aitaren izenean”, “Semearen izenean”, “Garagarra astintzen duen haizea”… Brad Pitt Óglaigh na hÉireanneko (IRA) kidea da film batean (The Devil´s Own), eta grabatuta daukadan esaldi bat esaten dio Harrison Fordi; azken honek biolentzia erabiltzea “gaizki” dagoela deritzo, “terrorista” deitzen dio, eta Pittek erantzun: “jende normala gara, egoera anormal batean, leporaino sartuta gerra zikin honetan; zuk ezingo duzu inoiz ulertu, ez duzulako ezagutzen”.\nGure gatazka, aldiz, modu penagarrian islatu da pantaila handian, kasu gehienetan; askotan, gainera, etsaiaren ikuspuntutik. Batzuk ez ditut aipatu ere egin nahi; beste alde batetik, “Segoviako ihesa” edo “Operación Ogro” bezalakoak daude, baina orokorrean panorama aski tristea dela iruditzen zait. Pentsa, Medemen pelikula-dokumental hura estreinatu zenean zer nolako zurrunbiloa muntatu zen, eta hori epela zela oso, ene iduriko.\nErrelatoaren bataila zabalik dago, etxean, eta irlandarrek ere afera bera daukate eskuen artean. Fronte honetan, dirudienez, bizkarreko bat jasotzekotan dabiltza, film berri bat estreinatuko baita udazkenean: Bobby Sands, 66 egun. Irlandako historian inflexio puntu bat markatu zuen, eta mugimendu errepublikazalean zer esanik ez; eta denok kantatzen dugu orain bere izena, eta denok, gazteenok barne, ikasi genuen Thatcher nor zen. Filma Sandsen egutegian egongo da oinarrituta.\nBi bideo uzten dizkizuet hemen beheran. Batetik, filmaren trailera. Bestetik, Joe McDonellek idatzitako abesti bat; bera izan zen gose greban bizia galdu zuen bosgarren laguna.\nBobby Sands, eire, gose greba, h blocks, IRA, Irlanda, joe mcdonell, Óglaigh na hÉirean, zinema\nAsteburu honetan: Tomate eta hegaluze entsalada


EAEko industriak hamar urtean ia erdira murriztu ditu atmosferara igortzen dituen gas kutsatzaileak | Confebask\nEAEko industriak hamar urtean ia erdira murriztu ditu atmosferara igortzen dituen gas kutsatzaileak\nConfebaskek Eusko Jaurlaritzako Ingurumen Sailarekin dihardu gaur inauguratu eta datorren ostiralean amaituko den klima aldaketari buruzko Nazioarteko Konferentzian\nConfebaskeko presidente Roberto Larrañaga, lehenengo lerroan, Iñigo Urkullu lehendakariaren diskurtsoa jarraitzen\nGaur goizean inauguratu da Donostian “Change the Change” Klima Aldaketari buruzko nazioarteko konferentzia, Eusko Jaurlaritzako Ingurumen Sailak antolatuta – ingurumen kudeaketarako Ihobe sozietate publikoaren bitartez–, Confebasken lankidetzarekin. Bilkura Iñigo Urkullu lehendakariak eta Espainiako gobernuko Pedro Sanchez presidenteak inauguratu dute gaur goizean.\nKlima aldaketaren aurka borrokatzeak eta ingurumenaren hobekuntzak enpresentzat eta, oro har, gizartearentzat dakartzan onura lehiakorrak aprobetxatzeak duen garrantziaz ohartuta, inaugurazioan Confebasken ordezkaritza bat izan da, bere presidente Roberto Larrañaga buru zelarik.\nNazioarteko topaketa garrantzitsu horrekin batera “2018ko Euskadiko Ingurumen Profila . Klima Aldaketa” argitaratu berri da, zeina Eusko Jaurlaritzako Ingurumen sailburuorde Elena Morenok aurkeztu baitu. Txostenean jasotzen denez, 2005etik 2016ra bitartean, Euskadiko industriak %46 murriztu ditu berotegi efektuko gas (BEG) kutsatzaileen atmosferarako igorpenak. Sektoreka, ondoren datoz Nekazaritza (- %40) eta Zerbitzuak (- %33). Horrenbestez, Euskadik gaur egun Europa osoko BEG igorpenen %0,5 baino ez du egiten.\nAukera eta egindako ahalegina\nConfebasken iritziz, ingurumenaren hobekuntza aukera lehiakora da euskal enpresentzat. Izan ere, EAEko ekonomiak gaur egun orain dela 30 urte baino bi aldiz gehiago ekoizten du produktu eta zerbitzuetan, eta askoz gutxiago erasaten dio ingurumenari, azken hamarkadetan enpresek egindako ahaleginari eta administrazio publikoek garatutako laguntza politikei esker.\nConfebaskeko arloko arduradun Amaia López Iriondok behin eta berriz nabarmendu duenez, “azken 30 urteotan Euskadi Europako gune degradatuenetako bat izatetik nazioarte erreferentzia izatera igaro da ingurumena lehengoratzeari dagokionez. Arlo horretan Euskadik izan duen eraldaketa, seguruenik, gizarte moduan aldi horretan izan dugun prozesu bizi eta arrakastatsuenekoa izan da”.\nGoizeko inaugurazio saioan parte hartu dute Eusko Jaurlaritzako Ingurumen sailburu Iñaki Arriolak, Espainiako Gobernuko Trantsizio Ekologikoko ministro Teresa Riberok, Iberdrolako lehendakari Ignacio Galanek eta London School of Economics-eko Klima Aldaketari eta Ingurumenari buruzko Grantham Ikerketa Institutuko Nicholas Sternek.\nGipuzkoako hiriburuak martxoaren 6tik 8ra hartuko du hitzordua, beroketa globalaren inguruan urteko zitarik garrantzitsuenetakoa izanik. Nazioarteko lehen mailako hizlariek gogoeta egitera eta irtenbideak bilatzera gonbidatzen duten bitartean, EAEko 49 herri eta hiri inplikatu egingo dira, martxoaren 10era arte, ia ehun ekintza egiteko, publiko guztiengana iristeko.\nGuztira 86 egitasmo garatuko dira: 37 Araban, 26 Bizkaian eta 23 Gipuzkoan. Gainera, hurrengo astean beste 6 ekintza egingo dira, martxoaren 11tik 17ra; ondorioz, guztira 92 egitasmo garatuko dira klima aldaketaren aurka.


Sports Club Management – WordPress plugina | WordPress.org Euskara\nPieter Struik-(e)n arabera\nclubcast 2018(e)ko martxoaren 14(a)\njappiecr 2018(e)ko otsailaren 7(a)\nyptyup 2017(e)ko uztailaren 3(a)\nRED PILL Design 2017(e)ko maiatzaren 14(a)\nshawfactor 2016(e)ko irailaren 3(a)\navering 2016(e)ko irailaren 3(a)\n“Sports Club Management” software librea da. Ondoko pertsonek egin dizkiote ekarpenak plugin honi.\nSports Club Management 1 eskualde-ezarpenera itzuli da. Eskerrik asko itzultzaileei beraien ekarpenengatik.\nItzul zaitez Sports Club Management zure hizkuntzara.


Greziar gurutze - Wikipedia, entziklopedia askea.\n(«Gurutze greko» orritik birbideratua)\nGreziar gurutzea edo crux inmissa quadrata neurri bereko lau besoz osatutako gurutze bat da, angelu zuzenean mozten direnak.\nArkitekturan, nabea eta transeptuaren arteko mozketak, elizari, gurutze formako oinplano bat ematen dio. Gurutze greziarreko oinplanoa izaten du, nabeak eta transeptuak neurri berea dutenean eta luzeraren erdian mozten direnean. Hala ez denean, gurutze latindarreko oinplanoa duela esaten da.\nGurutze greziarreko oinplanoa, bizantziar arkitekturan ohikoa da: prototipo edo eredua, jada suntsitua dagoen Konstantinopoliseko Apostolu Santuen eliza da, ondoren Italian berregina Goi Erdi Aroan, baina ia erabat gurutze latindarragatik ordezkatua erromanikoa iritsi zenean. Bizantziar inspirazioko gurutze greziar oinplanoko eliza baten adibide ospetsu bat, Veneziako San Marko Basilika da.\nGurutze greziarreko oinplanoa, berriz hartu zen Italian Pizkunde garaian, oinplano zentraleko zenbait eraikin eraiki zirenean: Filippo Brunelleschik esperimentatu zuen San Lorenzo basilika (Florentzia)ren Sakristia Zaharrean eta Capilla dei Pazzin erabili zuen. Emaitzarekin sugestionatuak geratu ziren da Sangallo anaiak: lehenik, Giulianok, Santa Maria delle Carceri Basilika eraiki zuen Praton, ondoren, Antoniok, San Biagio eliza proiektatu zuen Montepulcianon; garai berekoak dira, baita ere, Todiko Kontsolazioaren Andre Mariaren Tenplua (zehazki norena den ezagutzen ez dena), eta Bramante eta Michelangelok Vatikanoko San Petri basilikarako egin zuten jatorrizko egitasmoa. Bramantek, mota hau, Italia iparraldean ere sartu zuen. Gurutze greziardun eliza baten beste eredu bat, Cellere herrian ikus daiteke, Viterbo probintzian, non Sant'Egidio eliza altxatzen den, Sangalloren eliza bezala ezagunago, berak proiektatu baitzuen.\nErromako Gesúren Elizarekin eta San Petriko egitasmoaren aldaketarekin, gurutze greziardun oinplanoko esperimentuak amaitu egin ziren, pizkundeko armonia bereizgarria, gurutze latindar formako oinplanoen bidez hobeto aplikatzeko. Baina, barroko garaian, Pietro da Cartonak, Luca eta Martina santuen eliza eraiki zuen Erroman, pixkat luzatutako gurutze greziar bat erabiliz. Gainera, gurutze greziar formako oinplano bezala har daitezke Erromako San Carlo ai Catinariko eliza eta Sorbonako kapera, Parisen.\nArte ortodoxoan eta Europa ekialdeko artean, gurutze greziarra, egundaino erabili da.\nCappella dei Pazzi (Florentzia)\nSan Biagio (Montepulciano)


Haurren eskubideak - UNICEF Comité Español\nHasiera Zer egiten dugu Haurren eskubideak\n18 URTETIK BEHERAKO HAUR GUZTIEK ESKUBIDEAK DITUZTE, BEREN ARRAZA, SEXUA, ERLIJIOA EDO JATORRIA EDOZEIN DELARIK ERE. Haurren Eskubideei buruzko Hitzarmenak (HEH) haurren ikuspegi berria eman zuen eta eskubideak dituzten pertsonak direla agertu, lehen halakorik ez baitzen. Haurren eskubideak oinarrizko lau printzipiotan oinarritzen dira:\nDiskriminaziorik eza:haur guztiek eskubide berdinak dituzte.\nHaurren interes gorena: haurrengan eragina izan dezakeen edozein erabakik, legek edo politikak haurrarentzat onena zer den kontuan izan behar du.\nBizitzeko, biziraupenerako eta garapenerako eskubidea: haur guztiek bizitzeko eta garapen egokia izateko eskubidea dute. Parte hartzea: adingabekoek, beraiengan eragina izan dezakeen edozein gairen inguruan kontsultatuak izan daitezen eta beraien iritziak kontuan hartuak izan daitezen eskubidea dute.\nEskubideen betekizunari dagokionez oraindik erronka asko geratzen badira ere, HEH onartu zenetik igaro diren 20 urte baino gehiagotan lorpen handiak izan dira hainbat alorretan.\nHitzarmenak bere 54 artikuluetan haur guztien eskubideak biltzen ditu.\nHitzarmenean barneratzen diren eskubideek NOLA ALDATZEN DITUZTE haurren bizitzak? familiaN\nHitzarmenaren 19. artikuluan zera adierazten da: Estatuaren betebeharra haurrak guraso, ama edo beste edozein pertsonek emandako tratu txarretatikbabestea da(...)\nOrain arte munduko 14 herrialdek familiaren barruanzigor fisikoa espresuki debekatu dute, horietatik 12k Hitzarmena sinatu ondoren.\nEspainian Kode Zibila berriki aldatu da, aita-amek haurrak kolpatu ahal izateko aukera desagerraraz dadin.\nHitzarmenak haur guztiek derrigorrezko eta doako hezkuntza jaso dezaten behartzen ditu gobernuak, behinik behin lehen hezkuntzan.\nEspainian, 1990ean, derrigorrezko eskolatze adina 16 urte arte igo zen eta, berrikiago, doako hezkuntza 3 eta 6 urte bitarteko haurrentzako hedatu da.\nFamiliak beren haurrak zaintzeko eta babesteko gai ez badira, edo horretarako baliabiderik ez badute, gobernuek laguntzeko edo haurren ardura beren gain hartzeko erantzukizuna izango dute, adopziozko edo harrerako familia bat, edo erakunde egokia bilatu beharko dietelarik.\nEspainian, 1996ko Adingabeen Babes Juridikoaren legeak, jarraitu beharreko prozedurak ezartzen ditu; prozesu horiek beti, lehenik, harrera familia betera joango den edo adoptatua izango den haurraren interesa kontuan izanik egin behar dira.\nUNICEF eta Hitzarmenaren jarraipena Haurraren eskubideei buruzko hitzarmena\nUNICEF eta Hitzarmena


Hasiera Maiz egiten diren galderak Zer da eta nola funtzionatzen du?\nZer da eta nola funtzionatzen du?\nZer da Crowdfunding Bizkaia?\nCrowdfunding Bizkaia finantzaketa-plataforma parte-hartzaile bat da:\nProiektuak sustatzen dituztenei alternatiba bat eskaintzen die banakakoen ekarpenen/inbertsioen bidez proiektuak finantzatzeko.\nProiektuetan inbertitzen dutenei, irismen handia izan dezaketen proiektu berritzaileetan parte hartzeko aukera ematen die.\nNork sustatzen du Crowdfunding Bizkaia?\nSEED CAPITAL DE BIZKAIA, SOCIEDAD GESTORA DE CAPITAL RIESGO SA enpresak. Sozietatea 1989an sortu zen. Foru Sozietate Publiko bat da, Bizkaiko Foru Aldundiaren Ekonomia Sustapeneko Sailari atxikita dago, eta funtsak administratzea du xede.\nNola ulertzen dugu crowdfunding-a?\nGure ustez enpresa-jarduera berriak lortzeko eta garatzeko beharrezkoak diren zerbitzuak (teknologia-laguntza, prestakuntza eta finantzaketa lortzeko laguntza, proiektuaren zenbatekoaren arabera) eskaintzeko mekanismo bat da.\nNork bila dezake bere proiekturako finantzaketa Crowdfunding Bizkaiaren bitartez?\nBizkaian jaio diren eta bertan lokalizatuta dauden proiektu guztiak, gizarte-eragin handia eta/edo elementu berritzaile argia badute.\nNolako crowdfunding-a egin daiteke?\nCrowdfunding Bizkaiak inbertsio bidezko crowdfunding-aren aldeko apustua egiten du (kapital sozialeko inbertsioa): jabetza-partaidetzak saltzen dira plataformaren bitartez. Finantzaketa ematen duten pertsonak enpresako bazkide bihurtzen dira.\nKanpainak plataforman duen iraupena\n50 eguneko finantzaketa-saioak aurreikusten dira.\nZer gertatzen da proiektu batek 50 egun baino lehen lortzen badu finantzaketa-helburua?\nErrondaren %100 gainditu daitekeen proiektu bat bada, errondak aurrera egingo du sustatzaileek ixtea erabaki arte. Bestela, erronda %100 lortzean amaituko da.\nZenbat erabiltzaile mota dago?\nInbertitzailea, proiektuak finantzatzen dituena.\nSustatzailea, plataformaren bitartez proiektua ezagutarazten duena.\nNola emango da proiektuen aurrerapausoen berri?\nProiektu bakoitzean tarte bat dago sustatzaileek proiektuaren berritasunak eta aurrerapausoak argitaratzeko.\nHalaber, proiektuetan interesa duten pertsonek talde sustatzaileari nahi dituzten galderak egin ahal izango dizkiote.


Diskografia > BILGUA Pirineotako magaletan dantzan\n01 Izabako Bandera Arbola - Dantza\n02 Baigorriarrak - Jauzia\n03 Elosegi - Jauzia\n04 Larrea - Jauzia\n05 Otxanduri - Mazurka\n06 Irigoyen - Txotisa\n07 Mikelin - Balsa\n08 Salesa - Rantxera\n09 Astoarena - Mutildantza\n10 Urbeltza - Ingurutxoa\n11 Malkorra - Zortzikoa\n12 Lexankua - Kontraiantza\n13 Juan Pito - Pasodoblea\n14 La Veloz Sangüesina - Jota\n15 La Roncalesa - Porrua\n16 Anso - Habanera\n17 Pekotxeta - Jauzia\n18 Biskarret - Jauzia\n19 Tafernabarry - Jauzia\n20 Bralea - Bralea\n01 Izabako bandera arbola\n14 La Veloz Sangüesina\n13 Juan Pito\nBILGUA Pirineotako magaletan dantzan\n<Bilgua Elkar online liburu dendan>\nTxuntxuneroak, aspalditik, Erdi Arotik bederen, esku batekin hiru zulodun flauta, txistu edo txirula bat eta bestearekin ttunttuna jotzen du. Gure dantzak laguntzeko neurri eta tankera ezberdinetako tresnak erabiltzen ditu txuntxuneroak: txirula luzeagoak eta laburragoak, eta txuntxunak ere, larrudunak eta sokadunak... Eta aspalditik ere, txuntxunak bikote banaezina izan du aldamenean, dantzako puntuak makil biekin kolpeka tabalatzen: danborra. Eta XVIII. mendean, txuntxunak lagun leial bat egin zuen dantzen melodiak gozo-gozo elkarrekin kantatzeko: bibolina. Eta hain zuzen, hirukote hau da, txuntxun, danborra eta bibolina, honako grabaketaren protagonista.\nDantza bilduma bat dakargu aire ezberdinez osatua, lehenago edo geroago, modu batean edo bestean, gureak egin ditugun dantza aireak... entzuteko bai, baina batez ere bilguan dantzatzeko direnak.\n02 Baigorriarrak* (jauzia/azkaindarrak)\n03 Elosegi* (jauzia/marianak)\n04 Larrea* (jauzia/grabo)\n05 Otxanduri (mazurka)\n06 Irigoyen (txotisa)\n07 Mikelin (balsa)\n08 Salesa (rantxera)\n09 Astoarena (mutil dantza/billantzikoa)\n10 Urbeltza (ingurutxoa 3/8)\n11 Malkorra (zortzikoa 2/4)\n12 Lexankua (kontraiantza)\n13 Juan Pito (pasodoblea)\n14 La veloz sangüesina (jota)\n15 La roncalesa (porrua)\n16 Anso (habanera)\n17 Pekotxeta* (jauzia/ostalerak)\n18 Biskarret* (jauzia/gabota)\n19 Tafernaberry* (jauzia)\n20 Manexak* (bralea)\n*Urratsak eman gabeko bertsioa, musika hutsez, eskura interneten:\nBilgua: Dícese de la reunión de pastores, muchas veces mujeres, que se realiza en la montaña tras finalizar las labores propias del oficio, y cuya finalizad radica en compartir comentarios, cuentos y canciones al calor de la hoguera.\nIzabako bandera arbolaren bertsioa gurea da, ez dago Izabakoan oinarritua. Baigorriarrak jauzia, Oinak Kantuz CDan ere grabatu genuen, baina oraingoan modu maiorrean dakargu. Elosegi jauzia Marianak edo Aintzina Pikaren egituran oinarritua dago eta urrats berdinekin eman daiteke; grabaketa hontarako urratsen segida berri bat eman diogu. Larrea jauzia ere, Grabo mutxikoan oinarritzen da eta urrats berdinak ditu. Astoarena* mutil dantza bat da, eta Hirupuntukoa eta Billantziko modura dantzatzeko egina dago. Urbeltza* ingurutxo bat da. Pekotxeta jauziak Ostalerak du abiapuntutzat aldaketaren batekin grabatu dugun arren. Tafernaberry jauziaren egitura erabat berria da, Patxi Labordak proposatutako urrats segidara egokitua. Manexak, azken urteotan ohikoa den Bralearen egitura du, ez Urraska CDan grabatu genuen Lucien Afios-engandik Migel Angel Sagasetak jasotakoa, eta, aurrekoetan bezala, honako hontan ere, urratsak egokitu ditugu.\n*Dantzatzeko gure proposamena ikusgai interneten: www.aikotaldea.com.\nUrliari, ondo egindakoak estimatzearren, eta berendiari, txarto egindakoak onartu eta barkatzearren.\n01 Izabako bandera arbola, Julio Beretens izabar txuntxunero jatorrari, Santiago egunez, Izabako bandera dantzatzeko.\n02 Baigorriarrak, Baigorriko dantzariei, hau da, baigorriarrei...\n03 Elosegi, Pedro Elosegi txuntxunero, dantzari eta lagunari besarkada batez.\n04 Larrea, Gloria Esther Larreari, Patxi Laborda mundura ekarri zigulako, eta hori... gauza handia delako.\n05 Otxanduri, Gillermo, Kepa, Yabi eta Iñakiri, Zaratamoko ateak esku zabal irekitzearren.\n06 Irigoyen, Iñaki Irigoien, ikerle eta maisu nekaezinari beti hor, laguntzeko prest izatearren.\n07 Mikelin, Cameron Watson eskoziar euskaldunari Lagavulinen lurrun gozoak beti lagundu gaitzan.\n08 Salesa, Luis Salesa, munduko ttunttungile finenari, Pirinioek, eta mendiek oro har, banandu baino elkartzen gaituztela erakustearren beti.\n09 Astoarena, Jon Zamalloari, umezurt utzi gintuen bihotzeko maisu eta lagun onari esker onez.\n10 Urbeltza, Juanan Urbeltz dantza maisuari, elkartu gaituen dantzak beti iraun dezan.\n11 Malkorra, Christian Borda, Kiki Bordatxori, kilometroak tartean izanik, bidaide eta lagun sentitzen dugulako.\n12 Lexankua, Pantxika Telletxea dantzari argiari, tradizioa garaikidea ere delako, besarkada batez.\n13 Juan Pito, Mintxo Garaikoetxea pieza bateko txuntxuneroari, bere fan sutsuak garelako.\n14 La veloz sangüesina, Pepe eta Jose Mari Gancedori, txistugile fin, jator eta eskuzabalei, Amurrioko tailerrean gure ametsak gailu bihurtzearren.\n15 La roncalesa, Alex Iribar lagun handiari... ia noiz elkartzen garen jotzeko!\n16 Anso, Jose Inazio Ansorena maisuari, bideak zabaltzearren, eskuzabal, argi eta lagun.\n17 Pekotxeta, Mikel Aranbururi: argia, langilea, altua, guapoa, txistulari ona, dantzari fina, zintzoa...\n18 Biskarret, Landaburuko Garazi loretxoari, gure sapotxikiek hain ondo zaindutearren. Ilargiraino ta bueltan…\n19 Tafernaberry, Jean Christian Irigoyen, Galtxetaburi, urratsez urrats, jauziz jauzi, hauspoaz hatsa emaitearren.\n20 Manexak, Xabier Itzainari, asmo onez, jauzika beti aintzin garamatzalako.\nBibolina: XVIII. mendeko Italiar Eskolakoa, egile ezezaguna, izeia eta astigarra.\nDanborra: Pearl Philharmonic, PHM-1450.\nMakilak: Concorde, SD1 Jan Pustjens, american hickory.\nDanbor handia: Marius Folch, Barcelona, 2007.\nMakila: Boi Pages, La Porrera (Priorat), ca. 1999.\nTxuntxunak: Luis Salesa, Jaka, 2008, Jakako katedraleko txuntxun zaharraren kopia, intxaurrondoa // Luis Salesa, Jaka, 2009, Hecho-ko izeia eta intxaurra // Luis Salesa, Jaka, 2011, izeia eta geriza.\nPinboa: Luis Salesa, Jaka, 2008, ezpela.\nTxistu-txirulak: Re&Mi bemolean: Jose Mari eta Pepe Gancedo, Amurrio, 2006, granadillo eta altzairua // La-n: Jose Mari eta Pepe Gancedo, Amurrio, 2004, ezpela eta altzairua // Do-n: Didier Queheille, Iruri, ca.1979, ezpela.\nGaua producciones, Gazanda Bidea nº5, 48100, Mungia (Bizkaia), Tlf. 946156284.\nTeknikariak, Asier, Izaskun Urcelay eta Juan Jesus Zubelzuren semea eta Bruno, Barbara Cano eta Asis Zabalaren semea.\nDisko honetako musika modu naturalean ekoitzi eta grabatu da, entsegu eta ikasketa gehigarri kutsagarriak erabili gabe, eta ekoizpen prozedura osoan gizakia eta natura errespetatzen dituzten osagaiak erabilita, musikaren produkzio jasangarria ziurtatzen duten musikariekin.\n© Aiko Kultur Elkartea 2013.ko diskaren edizioarena, bertan argitaraturiko musika lan ezberdinena bakoitzaren konposatzaile edo egileei dagokio.\n© CD honetako musika lan guztien egilea Sabin Bikandi Belandia da.\nLaTapadera creaciones: Iñigo, Mª Carmen Fonseca eta Jesús Ordozgoitiren semea.\nBibolina, Ainara, Mertxe Arrien eta Kepa Artetxeren alaba.\nDanborra, Asier, Edurne Artetxe eta Txetxe Garciaren semea.\nTxuntxuna, Sabin, Kontxi Belandia eta Bizente Bikandiren semea.\nUrratsak ematen eta danbor handia, Patxi, Gloria Esther Larrea eta Alberto Labordaren semea.


48 urteko gizonezko bat atxilotu zuten igande gauean Zarautzen (Gipuzkoa), bikotekideari eraso egitea leporatuta. Emakume bat erasotua izaten ari zenaren abisua jaso ostean bertaratu ziren ertzainak bikotearen etxebizitzara, eta emakumeak jakinarazi zuen hainbat urtez egin dizkiola tratu txarrak bikotekideak. Biharamunean eraman zuten erasotzailea epailearen aurrera.\nGasteizen (Araba) ere eman dute indarkeria matxista kasu baten berri. Gizonezko batek bikotekide ohiari egin zion eraso larunbatean, 21:30ak aldera, Alde Zaharrean. Lekuko batek ohartarazita hurbildu ziren erasoa izan zen tokira udaltzainak, eta erasotzailea atzeman zuten. Erasotua izan zen emakumea, aldiz, erietxera eraman zuten.\nGasteizko Itaiak, erasoa salatzeaz gain, elkarretaratzera deitu du biharko, urtarrilak 13, 19:00etan Plaza Berrian.


topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Mekatronika Industriala (Heziketa Zikloa). Goi maila"\nProposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Mekatronika Industriala (Heziketa Zikloa). Goi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


2017ko martxoaren 27an egindako bilkuran onartu ziren, besteak beste, “Juan Bautista Gisasola” Musika Eskolako ematen diren ikasketen tasen aldaketa, baita udal ordezkaritza duten alderdi politikoek eta Podemos-Ahal Dugu Eibar taldeak aurkeztutako lau mozio ere.\n2017ko martxoaren 27an egindako Osoko Bilkuran onartu ziren gaiak honako hauek dira:\n2017ko urtarrilaren 30ean Udalbatzak egindako bilkurako akta-zirriborroa.\nZerbitzu publikoak eskaintzeagatik eta administrazio-jarduerak egiteagatik dauden tasak arautzen dituen Ordenantzaren aldaketa: “Juan Bautista Gisasola” Musika Eskolako ematen diren ikasketen tasak eta onartu zen aldaketa hauek egitea: tasak modu bitan ordaindu ahal izango dira (hilero eta urtean behin, herritarrak hala nahi badu); matrikula egiteko bigarren txanda irekiko da urtarrilean, eta orduan ordaindu beharreko tasak urte osokoaren 2/3 izango dira; musika-hizkuntza irakasteko maila berri bat sortuko da, 4tik 7 urtera bitarteko umeentzat (4 eta 5 urte bitarteko umeak: musika-hizkuntzako maila arrunteko 2/3 edo bi heren ordainduko dute eta 6 eta 7 urte bitarteko umeak: musika-hizkuntzako maila arrunteko tasa bera).\nPodemos Ahal Dugu Eibar-en mozioa, kutsadura akustikoari buruzko udal mapa egiteko. Aldeko 16 boto izan zituen mozioak (PSE-EE, EH-Bildu eta Irabazi). Eibarko EAJ-PNV abstenitu egin zen.\nPSE-EE, EH-Bildu eta Eibarko EJ-PNVak aurkeztutako mozio alternatiboa onartu zen Podemos Ahal Dugu Eibar-ek aurkeztutakoaren aurrean, Udal honetako kontratazio publikoan klausula sozialak eta ingurumenarekikoak sartzeko. Mozio alternatiboa aldeko 20 botorekin onartu zen. Irabazi, berriz, abstenitu egin zen.\nIrabaziren mozioa udalerriko airearen kalitateari buruz. Aho batez onartu zen.\nEAJ-PNV taldeak aurkeztutako mozioa Eibarko kaleetatik amiantoa erretiratzeari buruzkoa. Aho batez onartu zen.\n2017ko martxoaren 27ko Osoko bilkura osorik ikusteko SAKATU HEMEN.\n2017ko martxoaren 27ko Udal Batzarra.


Sexu eta genero aniztasunaren inguruko tailerra egingo da gaur | El Diario Vasco\nCosta UrolaSexu eta genero aniztasunaren inguruko tailerra egingo da gaur\nSexu eta genero aniztasunaren inguruko tailerra egingo da gaur\nInda Mendi Zahar etxeko egongelan izango da arratsaldeko 17:30etik 19:30era\nDV AIZARNAZABAL. Jueves, 16 noviembre 2017, 00:18\nGaur arratsaldeko 17:30-19:30etara Inda Mendi Zahar etxeko egongelan sexu eta genero aniztasunaren inguruko bigarren tailerra eskeiniko da. Tailerra Gehitu-ren eskutik zuzenduko da (Euskal Herriko gay, lesbina, bis, transexual... elkartea). Tailerraren helburuak sexu eta genero aniztasunaren arloan gurasoak hezitzea eta integrazioa sustatzeko tresnak ematea da.\nMeza orduaren aldaketa\nAizarnazabaleko igandeko meza ordua goizeko 9:45ean izango da, eta ez ohikoa den 12:30ean. Arrazoia, bailara honetako apaizak eguerdi partean Zumaian izango direlako da. Goizeko 11:00etan eskeiniko da meza Zumaiako Parrokian, Zumaiako Maria eta Jose ikastetxeko mojak Gasteiza baitoaz Zumaian ia mende eta erdi egon ondoren.\nKabalgata taldea osatzen duten udal, Guraso Elkarte eta bolondresak jakinarazi nahi dute Errege kabalgatan umeek erregaliak jaso nahi izanez gero, izenemate epea zabalik dagoela hilaren 23a arte, datorren osteguna. Izenematea liburutegian edo Guraso Elkarteko kideren bati eman behar zaio, umearen izen abizenak eta adina adieraziz. Guraso aizarnazabaldarrak izanik eta umeak kanpoan bizi direlarik ere, erregaliak jasotzeko aukera izango dute, horretarako izenematea egin behar dutelarik. Epez kanpo ez dela salbuespenik egingo ohartarazten dute antola-tzaileek.\nOriokok bina berdindu zuen Hernaniren aurka Argindar kontsumo ohiturak hobetzeko ekimenak eskura


Euskararen balioaz - Uztarria (Azpeitia)\nEnekoitz Esnaola (kazetaria eta Uztarria Kultur Koordinakundeko kidea) | Iritzia\n2007ko api. 1a, 09:04\nEuskal Autonomia Erkidegoko (EAE) Justizia Auzitegi Nagusiak baliogabetu egin du Azpeitiko Udalaren Euskararen Erabileraren Sustapena eta Normalizazioa Bermatzea helburu duen ordenantza, horren bidez herrian euskara inposatu eta gaztelera baztertu egiten delakoan.\nUdalak 2005eko abenduaren 1ean onartu zuen ordenantza. Azpeitian biztanleen %90 inguruk euskara erabiltzen dutela-eta, ordenantzak dio herriko hizkuntza euskara dela.\nAzpeitiko Udalaren hizkuntz politikaren ibilbidea, kostatutakoa\nAzpeitiko Udalak euskara ordenantza ona du orain, teorian. Baina, oro har, asko kostatu da honaino iristea.\n1990-1991. Saioak huts. Azpeitian euskararen normalizaziorako politikarik eta araudirik ez zegoela-eta, 1990ean Udaleko alderdi politikoak eta herriko zenbait erakunde (ikastetxeak, Euskal Herrian Euskaraz\n) euskararen ordenantza egiteko bileratan ibili ziren. Tipologia bat hitzartu zuten baina, onartutakoa, 1991ko udal hauteskundeen ondoren Udal Kultura Batzordearen kaxoian geratu zen; neurri gutxi eta txiki batzuk baino ez zituen gauzatu.\n1991 (apirila). Udal teknikarien egia. Udal Euskal Teknikarien Sareak (UETS) 1991ko apirilean euskararen normalizazioari buruzko udal jardunaldietan argitaratu zuen txostenean, honakoa zioen: Urola Kostaldea da Gipuzkoan arlo honetan [hizkuntz normalizazioan] utziena dagoen eskualdea. Gipuzkoako eskualderik euskaldunena da Urola Kostaldea eta, beraz, normalizazio lanerako aukera hoberenak eskaintzen dituena. Aipagarria da hamar mila biztanlez gorako Gipuzkoako herrien artean bi euskaldunenak eskualde horretakoak direla, Azpeitia eta Azkoitia hain zuzen ere. Azpeitiko Udalari dagokionez, hizkuntz profilak erabat ezarri gabe zituen, euskara teknikaririk ez zeukan, euskara ordenantza egiteke zuen...\n1995 (martxoa). EHEren eskaera. Maiatzeko udal hauteskundeen aurretik, Azpeitiko Euskal Herrian Euskaraz-ek (EHE), txosten landu baten bitartez, proposamena egin zien alderdi politikoei 1995eko martxoan: Udal Euskara Batzordea sortzea eta udal euskara teknikaria kontratatzea. Orduan ez zeuden ez bata, ez bestea. 1995ean Gipuzkoan hiru udal zeuden Euskara Zerbitzurik ez zutenak (teknikaria\n) eta, haietako bat, Azpeitikoa zen. Hala, aurreko puntuan aipatutakoez gain, Udalak aktak eta bandoak gazteleraz idazten zituen, udal idazkaria euskaraz alfabetatu gabea zen\nNormalizaziorako hainbat eginbehar zehatz aipatu zituen EHEk: normalizazioaren ardatzak finkatu, Euskara Batzordearen programak prestatu, Administrazioko lanpostu bakoitzaren hizkuntz eskakizunak izendatu eta eguneratu, euskararen erabileraren udal ordenantza egin\nHori guztia zegoen egiteko herrian. Eustat-en 1991ko datuen arabera, Azpeitian %87,5 ziren euskaldunak, eta EHEk zioen hizkuntz normalizazioa lortzeko, egoera pribilegiatutik abiatuko litzatekeela herria. Proposamen hori HBk baino ez zuen sartu hautes programan. EAJk bileran esan zuena: Burutik pasatu ere ez. EAk, berriz, zioen helburuetan bat zetorrela baina EHEk proposatzen zuena bide bakarra eta perfektoa ez zela. Saioak huts egin ondoren, EHEk 1995eko maiatzean esan zuen ez zuela etsiko: Ez dugu amore emango. Herriak lehentasunen artean eduki behar du euskara. EAJk, geroago, gaitzetsi egin zuen EHEk prentsa ohar batean haien hizkuntz politikari kontserbadorea deitu izana (ezer ez aldatzeagatik), eta zioen normalizaziorako derrigorrezkoak ez zirela Udal Euskara Batzordea eta euskara teknikaria.\n1995 (uztaila). Udalaren utzikeria. Eusko Jaurlaritzak 1990ean, dekretu bidez, epea jarri zien EAEko udalei langileen hizkuntz eskakizunak derrigor betetzeko: 1995eko uztaila. Jaurlaritzaren dekretuaren arabera, Azpeitian udal langileen %90ari derrigorrezko hizkuntz profila ezarri behar zitzaien. Iristear zen 1995eko uztaila eta EAE osoan hiru udal baino ez ziren geratzen hori betetzeko; Azpeitikoa zen haietako bat. Halabeharrez onartu behar izan zituen hizkuntz eskakizunak, eta luzapen batez baliatu zen garatzen hasteko.\n1997 (uztaila). Aldaketarik ez. EHEk 1995-1999 legealdiaren lehen erdiaren balantzea egin zuen 1997ko uztailean. Gauzek berdin segitzen zutela zioen. Azken bi urteetan berriz ere Udalaren hizkuntz politika eskasa izan da eta erabateko aldaketa behar da. Eta berriro proposatu zuen Euskara Batzordea lehenbailehen sortzea eta udal euskara teknikari bat kontratatzea ezinbestean. Azpeitiarren %87 euskaldunak zirela-eta, Azpeitian hizkuntz plangintza serio bat martxan jarriko balitz, gure herria egoera pribilegiatu batetik abiatuko litzateke, esan zuen atzera EHEk.\nUdal Kultura Batzordearen erantzuna EHEri: Eman Azpeitia euskalduntzeko ideia konkretuak. EHEk harrituta erantzun zion Udalari. Izan ere, duela bi urte pasatxo herriko hiru alderdi politikoei txosten landu eta zabal bana eman genien, eta han azaltzen da orain berriro egin dugun proposamena. (\n) Udala bera eta herria euskalduntzeko makina bat gauza egiteko dagoela azaltzen da. Eginbehar gehiago ere badago, eta zerrendatu egin zituen atzera. Udalak azkeneko urteetan pauso solte batzuk emanak zituela zioen EHEk baina, oro har, utzikeria zela nagusi eta borondate handiagoa behar zela. Azkenaldiko bi adibide jarri zituen: Udalak azken bi urteetan kontratatutako udaltzainei ez zien euskararen maila behar bezala eskatu eta 1997ko saninazioetako egitarauaren %42a gazteleraz idatzita zegoen.\n1997 (maiatza). EHE, beste taldeekin. EHEk euskara eta kultur taldeen artean Azpeitiko kultur egoera aztertzeko galdetegia banatu zuen 1997ko maiatzaren 30ean, kezkatuta zegoelako Udalak eta herritarrek euskararekiko eta kulturarekiko zeukaten jarrera pasiboa zela-eta. Talde denek erantzun zuten, batek izan ezik (kapziosoak ziren EHEren galderak, talde horrek zioenez).\n1998 (martxoa). Uztarriaren sorrera. Herriko euskara eta kultur taldeek Uztarria Kultur Koordinakundea sortu zuten, herria euskara, kultura eta komunikazioaren arloetan egoera minimo baten azpitik zegoelako. Euskararen alorrean, esaterako, hizkuntz normalizaziorako plangintzarik eta baliabiderik ez zegoen. Fase berri batean sartu beharra dago, ohartarazi zuen Uztarriak 1998ko martxoaren 3an, sorrerako idatzian.\n1998 (uztaila). Udal Euskara Patronatoaren sorrera eta euskara teknikaria. Udalak 1998ko uztailaren 22ko batzarrean Udal Euskara Patronatoa sortzea erabaki zuen, estatutuak onartuta. Urte batzuk lehenagotik aurreikusia omen zuen sortzea. Patronatoak Azpeitiko Euskararen Normalizaziorako Plangintza Orokorra egingo du. XXI. mendeko azpeitiarren beharrei erantzuna emateko tresna izango da. Helburu nagusia, euskararen erabateko gizarteratzea izango da, zioen Udalaren oharrak. Horretaz gain, udal euskara teknikaria kontratatu zuen. Azpeitia Euskal Herri osorako Euskararen Normalizazioaren eredu bihur daiteke luze baino lehen.\n2001 (abendua). EBPN abian jartzea onartu. Azpeitiko Udalak Euskara Biziberritzeko Plan Nagusia (EBPN) abian jartzea onartu zuen 2001eko abenduaren 2an, euskalgintzaren eskaerak onartu gabe. (Aurretik, apirilean, Udalak baztertu egin zuen normalizazio plana gauzatzeko Azpeitia esperientzia pilotu izateko Kontseiluaren plana. Hura, Udalak ez ezik, euskalgintza osoak eta gizarte eragileek Kontseiluari egindako eskaera zen; Udalak, bere sinadura botata eduki arren, baztertu egin zuen plana).\n2003an (uztaila). Udal Euskara Batzordearen sorrera. Udalak Euskara Batzordea sortu zuen 2003ko uztailaren 10ean.\n2004 (martxoa). Akordioa Udalak eta Uztarria-Kontseiluak. EBPN bi urte pasan ia geldirik eduki ondoren (Eusko Jaurlaritzaren kexu eta guzti), Udalak Uztarriarekin eta Kontseiluarekin hitzarmena sinatu zuen 2004ko martxoaren 25ean, normalizazioaren kudeaketa plana elkarrekin egiteko eta gidatzeko. 2005eko urtarrilean eten egin zen Udala-Uztarria akordioa, desadostasunak medio. Urte bereko apirilean Udala-Kontseilua akordioa eten zen, orduan ere desadostasunengatik.\n2005 (abendua). Euskara ordenantza onartu. Euskara ordenantza onartu zuen Udalak 2005eko abenduaren 1ean. EAEko Auzitegi Nagusiak orain baliogabetu egin du, eta Udalak helegitea sartuko duela esan du.\nErrora jo beharra\nEAEko Auzitegi Nagusiaren epaiaren aurrean defenditu beharra dago, bide juridikoa erabili eta helegitea sartuta. Baina, aurrera egiteko, hori ez da nahikoa. Errora jo behar da.\nAginte judizial propioa. Bere hizkuntz eskubideak bakean defenditzeagatik eta aurrera eraman nahi izateagatik epaitu egiten dute euskalduna, euskararen aldeko araudiak baliogabe uzten dituzte, isunak... Euskararentzat (euskaldunontzat, beraz) auzitegiak arrotzak direlako.\nOrain EAEko Auzitegi Nagusiak erabaki du Azpeitiko euskara ordenantzak ez duela balio. Espainiako Konstituzioan jasotzen diren aginduak eta hainbat lege urratzen dituela dio. Beste hainbat kasu gertatu izan dira Euskal Herrian. Euskara galtzaile, non eta euskararen herrian, Euskal Herrian.\nAginte judizial propioa behar du Euskal Herriak, kanpoko esku-hartzerik gabe. Azpeitiko kasu honetan helegitea Espainiako Estatu abokatuak sartu zuen, Espainiak EAEn daukan Gobernu Ordezkaritzaren eskariz. Nabarmena da haien intentzioa. Eta jo egiten dute, jotzeko ahal osoa daukatelako.\nEAEko Estatutu berriaren proposamena (Ibarretxe Plana bezala ezagun egin dena) 2004ko abenduaren 30ean onartu zuen Eusko Legebiltzarrak (2005eko otsailaren 1ean atzera bota zuen Espainiako Kongresuak) eta, arlo judizialean, 1979ko EAEko Estatutuarekin alderatuz, aldaketa sakonak proposatzen dira bertan (II. titulua. Hirugarren kapitulua. 27, 28, 29, 30, 31. artikuluak). Aldaketa nagusiak: Justiziako instantzia guztiak EAEko Auzitegi Nagusian agortuko dira, Espainiako Estatuan salbuespen bakarra Auzitegi Gorenaren jurisdikzioa izango da, eta Euskal Kontseilu Judizialak eskumen handiagoak izango ditu (arduradunen hautaketa, epaitegiak eta auzitegiak ikuskatzeko ahalak, Eusko Legebiltzarrak legeetan xedatutakoa aplikatzea...). Bide egokia izan daiteke euskararen aurrerabidean.\nBide batez, injustiziazko hizkuntz adibideak eta kasu ilogiko juridikoak azaldu eta salatzeaz gain, aginte judizial propioa aldarrikatu eta pauso eraginkorrak eman beharko. Azpeitiko Udalak ez du halakorik egin orain, kasu nabarmen honek zuzenean jo dionean.\nEuskara ezagutzeko betebeharra arautu. Azpeitiko udal ordenantzak herriko hizkuntza euskara dela esan arren, herrian euskara oraindik ez dago normalizatuta, euskaldunak ez dira euskaraz bizi. Helburu hori lortzeko, euskaldunen konpromiso irmoaz gain, erdaldun elebakarrek euskaraz ikasi beharko dute, beraien eskubideak urratu gabe. Baina nola egin saioa haiek hemengo hizkuntza ikasteko? Kasu, legedi bidez, araututa.\nHau da, Ibarretxe Planak arlo horretan esaten duena ez eginda. EAEko 1979ko Estatutuak huts egin du hor (Nafarroako Foru Hobekuntzak ere bai; Ipar Euskal Herrian ez dute bertako erakunderik), eta marko politiko berrian ezin da akats bera egin.\nJuan Jose Ibarretxe Eusko Jaurlaritzaren lehendakariak 2003ko urriaren 25ean aurkeztu zuen EAErako Estatutu berriaren proposamena, 2004ko abenduaren 30ean onartu zuen Eusko Legebiltzarrak eta, bitarte horretan, Kontseiluak ekarpenak egin zituen euskararen arloari buruz, estatutu proposamen berrian aurrerapauso nabarmenik ez zegoelako. Izan ere, Ibarretxe Planak 1979ko Estatutuaren ildo beretik segitu du, Araba, Bizkaia eta Gipuzkoako biztanle guztiek euskara gaztelaniarekin batera jakiteko eta erabiltzeko eskubidea baino ez dutelako. Bi hizkuntzak ofizialtzat jotzen ditu, baina gertatzen da euskararen lurraldeotan bizi direnek gaztelera ezagutzeko betebeharra daukatela hori agintzen baitu Espainiako Konstituzioak eta, aldiz, euskara ezagutzeko betebeharra ez.\nBesteak beste, aldaketa horixe egiteko eskatu zuen Kontseiluak 2004ko ekainaren 23an, Euskadiko Erkidegoaren estatutu politikoaren proposamenari buruz txostenean: Herritar guztiek dute euskara ezagutzeko betebeharra eta erabiltzeko eskubidea. Estaturik gabeko nazio batzuetan araututa dute. Eusko Legebiltzarrak ez zuen jaso ekarpen hori.\nBeraz, EAEn (ere), euskara ezagutzeko asmorik ez daukaten herritarrek epaileek, esaterako, ez dute legez presiorik eta betebeharrik horretarako. Gainera, Justiziaren erabateko babesa daukate nahi dutenerako.\nHori garbi ikusi da Azpeitian: %7 inguru dira erdaldun elebakarrak horietatik asko, Azpeitian bizitzen urteak daramatzatenak dira eta egoera horrek orain udal ordenantza osoa baldintzatu du. Udalak ez du kasu nabarmen hori ere aipatu, ez du errora jo.\nHerri gisa jokatu\nZer gertatuko da Udalaren helegitea atzera botako balute? Prest intsumiso izateko?\nAldiz, helegitea onartuko balute, albiste ona litzateke. Baina hurrena beste baten egitasmoa baliogabetuko dute auzitegiek, edo jarrera zigortuko, edo isunak izango dituzte euskaltzaleek (azpeitiarrek ere jaso izan dituzten bezala)... 31 eskutik dutelako Espainiaren tresna direnek.\nEuskararen aldeko bideak eta borrokak ezin du laburra izan; erasoen aurrean ere bideak ezin du soilik defentsiboa izan. Oraingoz, halakoa da Udalarena. Beste bidea luzeagoa da, baina emankorragoa euskal herritarron eskubideak lortze aldera.\nHorretarako, txarra ez Udalak euskararen alorrean azken urteetako jokabide esklusiboa bazterrean utziko balu. Burutik pasatuko ote zaio orain, eta beti, herri gisa jokatzea...


LEHOINABARRA: GALDAKO ORDUAN\nXabier Kintanak “Euskaltzaindiak Sopela? Baina ez da beti Sopelana izan ala?” (Berria 2014-02-16) artikulua idatzi du, Sopelana herria ofizialki orain “Sopela” deitzera pasatu dela eta aldaketaren irizpidea justifikatzeko. Euskaltzaindiaren argudioa hauxe da Xabierren hitzetan: “Kontua da udalerri horretako eta inguruetako herritar euskaldun guztiek beti Sopela forma erabili eta erabiltzen dutela beren ohiko elkarrizketetan (…) Horrexegatik, hain zuzen, erabaki du udalak, Euskaltzaindiaren diktamenari kasu eginez, Bizkaiko Uribe Kostako herri horri bere euskal izen jatorra ofizialki bihurtzea”.\nReal Academia Españolak irizpide bera jarraituko balu, gazteleraz, Madrid-Madrí eta Cádiz-Cái deitu beharko ziren. Nahiko arraroa egingo zitzaigun guztioi irizpide hori. Hainbat herriek badaukate izen bat eta gero bertakoek eguneroko bizitzan erabiltzen duten beste bat (batez ere luzea bada), esate baterako: Zeanuri-Zeani, Donostia-Donosti edo Castro Urdiales-Castro (pertsonekin ere berdin pasatzen da, horrela Jon Mikel-Jonmi).\nXabier Kintana jaunak bere artikuluan Euskaltzaindiak proposatu eta onartutako beste aldaketa batzuk aipatzen ditu: “Gauza bera egin dute, adibidez, Bizkaiko Fruiz, Galdakao, Laukiz, Leioa, Lemoa, Lemoiz edo Otxandio-ko udalek ere”. Galdakano-Galdakaoko kasuan Xabierrek izen aldaketa azaltzen digu: “Ageri denez, bokal arteko -n- sinpleak galtzeko joera hau oso zabaldurik dago euskaraz”. Baina hau ez da kasu honetan egia, herriak ez baitu sekulan “Galdakao” ahoskatu Euskaltzaindiak horrela erabaki arte. Gainera, bukaera hau oso zaila da ahoskatzea: Galdakaorantz, galdakaotarra (sarri entzuten dena orain). Bertsolarientzat errima txarra dauka gainera: Lazkao, Lamindao eta ezer gutxi gehiago (esandako -n- galtzea). Beraz, ez da hitz bukaera naturala euskaraz.\nXII. mendean agertzen da idatzita lehengoz gure herriaren izena, herriko seme batek Santo Domingo de la Calzadan-Calahorra (Errioxan) aurkitu zuen bezala: “Albagano” eta “Aldaçanos”. Lope García de Salazarrek, Bizkaiko lehen historialariak, XV. mendean Gadaçano idazten du. Batzuek hitzaren erroan latina ikusten badute ere, “aldaça” edo “galdaça” euskal erro garbikoak ematen dute, herriaren jatorri menditsuarekin ongi konpontzen delarik (latineko “-anus” bukaerarekin, Euskal Herriko hainbat toponimoetan bezala).\nBaina, herriak, izena bereganatu eta euskaraz “Galdako” egin du beti, horregatik jentilizio zuzenak “galdakoztarra” eta “galdakarra” dira, ahoskatzeko askozaz errazagoak eta Euskaltzaindiak onartutakoak. Galdakao ez da izen originala ezta herriak erabili izan duena, beraz, Euskaltzaindiak irizpide berri bat asmatu zuen gure herriarentzat, nire ustez, erabat desegokia.\nEtiquetas: GALDAKANOKO HISTORIA, KULTURA OHITURAK ETA EUSKAL ERLIJIO ZAHARRA


"STEAM Urola Erdian" proiektuak "Eusko Jaurlaritzako Hezkuntza Sailak" eta "Innobasque Berrikuntzaren Euskal Agentziak" elkarlanean antolatutako STEAM Euskadi sarietan "STEAM Euskadi Ekimena" zigilua jaso du.\n"STEAM Euskadi" sariek, EAE-ko STEAM hezkuntza jardunbide egokiak identifikatu eta hauek ageriko egitea du helburu eta ebaluazioaz, "Eusko Jaurlaritzaren Hezkuntza Saila", "Bartzelonako Unibertsitate Autonomoko Centro de Recerca per a l'Educació Científica i Matemàtica (CRECIM) zentroa" eta "Innobasque Berrikuntzarako Euskal Agentzia" arduratu dira.\nZentzu honetan, "STEAM Euskadi" zigiluak gaztetxoen artean STEAM – Science, Technology, Engineering, Arts, Mathematics- gaitasunak eta zaletasunak sustatzen egindako ahalegina saritzen du. "STEAM Urola Erdian" ekimenak "IB Sarea" lankidetza sarearen baitan egituratzen den Hezkuntza Gunean du jatorria eta eskualdeko 5 ikastetxek - Azkoitia BHI, Floreaga Salestar Ikastetxea, Iraurgi Ikastetxea, Azpeitiko Ikastola Ikasberri eta Urola Ikastola – hartzen dute bertan parte.\nIkasturtean zehar, eskualdeko ikastetxeetan, DBH nahiz Batxiler mailan, irakasgaietan ikerketa proiektu ezberdinak garatzean datza proiektua. Hauek, ikastetxeak berak erabakitako irakasgai eta adinetan landu ohi dira eta hauen garapenean "Elhuyar"-en laguntza izateaz gain, Era berean, proiektu ezberdinen garapenean ohikoa da enpresa, unibertsitate nahiz ikerketa zentro ezberdinetako teknikari eta ikertzaileen partehartzea.\nProiektuari amaiera ikasturte amaieran ospatzen den ekitaldi publiko baten bidez ematen zaio, "Urola Erdiko Zientzia eta Teknologia Azoka". Bertan, ikasturtean zehar ikastetxe ezberdinek landutako proiektuak aurkeztu eta partekatzen dira.\n2019/20 ikasturtean, "Covid-19" osasun krisia tarteko, ezin izan da ekimena burutu. Ikasturte hasieran planifikatu ziren ekintzak bertan behera gelditu dira, "Urola Erdiko Zientzia eta Teknologia Azoka" esaterako.\nJarraian, 2018/19 ikasturtean landu zen proiektua laburbiltzen duen bideoa ikus daiteke.


Badakizu Smippy bat zarenean ... | Martech Zone\nLarunbata, abenduaren 27, 2008 Igandea, urria 4, 2015 Douglas Karr\nBadakizu sare sozialetako hippy (smippy) zarela, noiz:\nZuk hasi edo sinatu eskaera bat Twitterren auto erantzunak gelditzeko… Horrek ez du ezer egingo Twitter-eko erantzun automatikoak geldiarazteko.\nZure enpresaren bloga azpikontratatzea blogaren aginduen urraketa dela uste duzu.\nPentsatzen duzu sare sozialetako guneetan pertsonaia bat garatzen duen enpresa, bere produktua merkaturatzeko huts egin duen estrategia da, salmentak eta esposizioa handitzea eragiten duenean ere.\nPentsatzen duzu blogek ez dute publizitaterik, ordaindutako estekarik edo babestutako argitalpenik izan behar eta blogariek beren ikerketa guztiak egin behar dituztela eta beren blogeko mezuak bihotz onetik idatzi behar dituztela.\n(Iruzkin bat egin aurretik, ziurtatu mezu honen azken atala irakurtzen duzula!)\nSmippyak maite ditut, ez nazazu gaizki ulertu. Egunen batean egotea gustatuko litzaidake, mendian lur batzuk (satelite banda zabalarekin) eta pare bat laurden patchouli erosteko adina diru aurreztu ondoren. Hemendik aurrera, ordea, fakturak ordaindu behar ditut.\nNire fakturak ordaintzen dira konpainiek iraganean baino ROI eta bezeroen gogobetetze hobea lortzen duten bitartekoak aprobetxatzeko aurreikuspena eta ausardia dutenean. Hori egiten laguntzen diet, eta ez dut barkamena eskatuko.\nTwitter Marketing bitarteko gisa\nGuy Kawasaki Robert Scobleri esan dio Twitter izan daitekeela historiako PR tresna onena. Twitter eboluzionatzen ari da.\nAzken elkarrizketetan, Evan Williams sortzaileak dagoeneko ohartu da Twitterrek marketin bitarteko gisa dituen aukerak ilusio handiagoa duela plataforma soziala baino. Twitter ere pausoak ematen ari da irabazi arrakasta lortzeko. Hartu Hori smippies!\nTwitter da baimenean oinarrituta marketin-euskarria. Horrela, a eskaintzen du aukera ezin hobea enpresentzat eraginkorrak iruditzen zaizkien moduan merkaturatzea. Erantzun zuzenak automatizatuz Geroago eta nire blogeko mezuak automatikoki argitaratzea twitterfeed, Nire blogeko harpidedunen kopurua% 5 handitu dut eta eguneroko irakurlegoa (Twitter-etik zuzenean) batez beste% 8 handitu dut.\nIf Duzu aukeratu niri jarraitzea, berez zurekin komunikatzeko baimena ematen didazu. Ez haserretu nik egiten dudanean. Enpresa bakoitzak egin behar duen lehenengo gauza da aprobetxatu esku-emate hori eta zuzenean erantzun zerbait atseginarekin. Gustatzen ez bazaizu? Utzi! Oso erraza da.\nSmippy-ak pozik egon beharko lukete, ez haserretu, sare sozialen marketinarekin. Popup-ak eta beste marketing intrusiboa ilunabarrean desagertzen ari dira. Azkenean, enpresak kontsumitzailea dagoen lekuan kontsumitzaileak aurkitzen eta haiekin harremanetan jartzen saiatzen ari dira, ez kontsumitzailea ostikoka eta garrasika arrastatuz.\nBilaketa-motorren marketina da horren adibide bikaina. Blog korporatiboa ezinbesteko ariketa bilakatzen ari da enpresentzat, atxikitzeko eta eskuratzeko baliabide bikaina baita. Kontsumitzaileak bilatzaileetan daude - hor egon behar dute enpresek!\nEnpresek greba egiten dutenean!\nBeraz, dena irakurri duzu eta pentsatu behar duzu txerri kapitalista handi bat naizela, enpresei ahal duten euskarri guztiak manipulatzeko, manipulatzeko, manipulatzeko eta saltzeko, saltzeko, saltzeko aholkatzen diena.\nEz da kasua.\nSare sozialek duten gauza ederra da azkenean joko eremua orekatzen duela. Komunikabideari tratu txarrak ematen saiatzen diren enpresek huts egingo dute, lotsatuta egongo dira. Twitterren, blogen eta sare sozialen manipulazioari eta gehiegikeriari zigor mingarriak eta azkarrak jasaten zaizkie ... hondamena ez bada.\nHori ona da denontzat! Smippies barne.\nDec 27, 2008 at 9: 02 AM\nHmm .. Gogoan dut duela ez asko Kawasaki blogari berria zela eta spam-a egitea ondo zegoela iradoki zuenean. Beno, ahozko keinu txiki bat eman behar izan nion eta Dave Winerrek ere bat egin zuen nirekin. 🙂\nDena den, Eguberri Dougy. Ondo izan eta onenak zure familiari!\nDec 27, 2008 12-en: 57 PM\nAupa Bloke! Gabon zoriontsuak zuri ere.\nSpama ez da baimenetan oinarritutako marketina, ordea!\nDec 27, 2008 3-en: 15 PM\nMaite mezu hau! Benetan LOL egin nau.\nErantzuten hasi nintzenean, pixka bat gehiago pentsarazi ninduen, beraz, azkenean erantzun bat argitaratzen amaitu nuen nire blogean: http://www.afhill.com/blog. Zalantzarik gabe, smippy-ak daude, eta ziurrenik beti egongo dira. Baina gutariko gehiagok nahiago izan behar dugu kuxkuxeroak izan - sare sozialen bi aldeak aitortzen dituztenak: pertsonalak zein profesionalak.\nDec 28, 2008 4-en: 17 PM\nEgia esan, Andrea jarraitu nuen hemendik zure mezuari buruz (eta nik ere erreferentzia egingo diodala uste dut).\nZalantzarik gabe, ni (eta gure Sarea) Smippy jendartetik atera. Hala ere, zure mezuak erakusten duen moduan, blogak modu adimentsuan eta benetako gizaki gisa sartzen dira Smippy eta "Smullets" kategorietan (Andrearen konplimenduak) 🙂\nBlogak behin betiko "automatikoak" dira helarazten ari zarenaren sarrera (eskuz) gaindituta. Uste dut apur bat zoratzen nauten blogak gizakiaren eskuak konfiguratzen ari zirenean bakarrik topatu dituztela.\nAldea antzeman dezakezu 🙂\nBitxia bada ere, gaur egun Twitter-ek gai biribila dela iruditzen zait, bai mezu elektronikoetan bai mezuetan. Aurretik ere estali dugu eta erabiltzen dugu, baina hitz berri bat ikastea bezalakoa da ... beti dago arrazoia gauzak berriro agertzeko (beraz, Twitterren eguneratze bat ondo dago, edo, beraz, unibertsoak esaten didala dirudi).\nOh, eta birtualki, satelite bidezko konexioarekin mendian dagoen erretiroa ere oso ona iruditzen zait!\nDec 29, 2008 at 1: 08 AM\nSmippy, Smulets ... Horrek barre egiten dit! Oso puntu ona egiten duzu smippy-ak nola lotsatuko diren entzuten dudan guztia dela ... .. gaia kenduta dena kendu. Tweeners-en trafikoa nahi baduzu, hobe duzu txirrina eta txistuak izatea zure blogera begiratzeko.\nDena den, pinudian nago, maite dut, baina oraindik ere fakturak ordaindu behar ditut. 🙁\nDec 29, 2008 4-en: 41 PM\nMezu bikaina Doug, A SMIPPY! Maite dut.\nTeknologiak zuretzat lan egiteko pentsatuta dago. Jarrai ezazu lanean!\n4 otsailak 2009, 9: 29etan\nGaldutako elkarrizketa eragiteko mezu batekin topo egitea gustatzen zait. Doug, Eskertzen dut zure esperientziaren aurrean eskaintzen duzun gardentasuna. Geruzak gehitzen dizkizu zure sinesgarritasunari eta jendeari (ni bezala) pasadizo nabarmenak eta garrantzitsuak ematen dizkio.\nOrain bizkortu behar dut eta Smippy erabili esaldi batean, epe luzeko sare sozialetako hiztegiarekin konpromisoa hartu ahal izateko. 🙂


baztan ikastola | baztango haizegoa\nPosts Tagged ‘baztan ikastola’\nElizondoko Lehenengo Olentzeroa.\nPosted in Festak, Ipuin ta kondairak, mitologia, Tradizioak, Uncategorized, tagged Angel Lizasoain, baztan ikastola, C.D.Baztan K.T., dirueske, Edorta Murua, Elizondo, Felix Iriarte, Foto Mena, Gabriel Imbuluzqueta, Mari Domingi, Maurizio Elizalde, Mitxel Murua, Olentzero, Pedro Jose Ansorena, Resurreccion Maria Azkue on abendua 22, 2020| Leave a Comment »\nArgazkiak Olentzero errebistatik atraiak dira. Argazkilaria Mena.\n1969ko abenduaren 24ko arratsean, hogeitahamar bat gazte, blusoi beltzez, baten bat euskal txaketakin, txapelaz, lepoan zapi kuadrokaria, oinetan zampiñak ta abarkaz janzita, eta lau argi-zuzi exkasekin, Elizondoko lehenego Olentzeroa atera zuten.\nOlentzeroa ez zen izan Lesaka eta Iruñan ateratzen zuten pampin moduko Olentzero bat, baizik aragi eta hezurrezko benetako Olentzero bat. Elizondoko lehenego Olentzeroa Angel Lizasoain elizondarra izan zen.\nAngeli (0lenzerori) , Elizondoko parrokiak utzitako erabilerarik ez zuten prozesioko laga baten gainean sorbaldan eramanda atera zuten. Beraiekin kalejiraren soñua patzen Maurizio Elizalde txistularia eta Felix Iriarte atabalaria joaten zieren eta taldea egiten zuen geldialdi bakoitzean, borobil bat egiñez Olenzeroaren kanta tipikoa abesten zuten.\nKantaren letra Pedro Jose Ansorena gipuzkuarra (Banco Hispano Americano zuzendaria zena) erakutsi zien eta ensalluen zuzendari gise ibili zen. Ansorenak funtsezko sustatzaileetako bat izan zen baino antolakuntzaren ardura Baztango Club Deportiboren kontura izan zen.\nElizondarrentzat desfilea sorpresa polit bat izan zen, nahiz eta..,.auntitzek ez zekiten ja prozesio moduan santu gisa paseatzen ari zuten personaiari buruz , “dirueskean” arras ongi portatu ziren.\nEskebiltzean bildutako sosa, Franzisko Egozkue Elizondoko apezaren bidez, herrian gehien beharra zutenenzat gabon sarie (aginaldo) moduen eman zizaien.\n1973an, Baztan Ikastola bizpa hiru urte martxan zeramala, Olentzeroa antolatzen hasi zen, urte batzutan pampin moduan agertzen zen eta ia aspalditik gizaki forman etortzen zaigu. Hasieran bakarrik, eta gaur egun berriz Maridomingirenkin.\nMari Domingi hitzak, lehen aldiz Resurreccion Maria Azkuek XX. mendearen hasieran jasotako abesti batean agertzen zaigu. Gabon kanta bat da, Mari Domingi izeneko emakumea Belenera haurtxoa adoratzera etorri nahi duela, baina gona zahar horrekin ezinen duela Joan…kontatzen duena. 1970eko hamarkadan, Viejas canciones donostiarras liburuan agertu zen abestia, Olentzeroren abestiaren ondoan, bien artean harreman zuzenik izan gabe.\n1990eko hamarkadan. Lasarte-Orian, Olentzerorentzako gutunak biltzeko pertsonaia bat sortu zuten (Xixuko izenekoa), ikastetxeetan ibiltzen zena haurren gutunak jasotzen, oporren haurreko egunetan. Donostiako Antiguan auzoan ere antzeko zerbait egin zitekeelakoan, personai berri bat asmatu beharrean, gabon kanta zahar horretako Mari Domingiz baliatu ziren.\nOndoren, Ikastolen Elkarteak, Antiguako irakasle eta guraso hauek sustatuta, ipuin-liburuxka kaleratu zuen, Olentzero eta Mari Domingi pertsonaiak lotzen zituena. Irudia, erdi aroko kapel ezaugarri horrekin, Edorta Murua marrazkilariak eman zion Mari Domingiri, eta ipuinaren testua Mitxel Muruak idatzi zuen.\nMari Domingi kalean bizi zen emakume pobre bat da eta jendeari laguntzen zion arren, irri egiten zioten. Orduan Olentzero beregana joan eta arropa berriak oparitzen dio eta ordutik Olentzerori lagunduko dio. Lagunduz gain, bere iragarlea da, haurrei bere etorreraren berri eman eta azken momentuko”enkarguak” jasotzen ditu.\nMaridomingi, duela 19 urte (2001) hasi zen Baztan Ikastolan agertzen eta urtero-urtero hutsik egin gabe haurren galderak erantzun, ipuina kontatu eta gutunak jaso izan ditu. Baitere 2009tik Olentzerorekin batera 24an Elizondoko karriketan barne desfilatzen du, eta urte bat lenago Erratzun atra omen zen.\nPorzierto! Maridomingi ez da Olentzeroren emaztea ezta neska-laguna ere!\nOlentzero cumple 45 salidas en Elizondo. Gabriel Imbuluqueta. Olentzero errebista. 2013\nEekermile aunitz Goizalde Urdanpilleta eta Vitoriano Imbuluzketari emandako informazioarengatik.\nArgazkiak, Olentzero errebista. 2013, Argazkilaria foto Mena jabetza Imbuluzketa familia.\nPosted in Baztango jendea, Gaurkoak, Gertakizun historikoak, Uncategorized, tagged baztan, baztan ikastola, Elizondo, Mariano Izeta, pilare alba on apirila 18, 2012| Leave a Comment »


Lan erreforma: kaleratze merkeagoak eta malgutasun handiagoa | Consumer\nLan erreforma: kaleratze merkeagoak eta malgutasun handiagoa\nBidegabeko kaleratzearen ondoriozko kalte-ordaina, lan egindako urte bakoitzeko 45 egunetik 33ra bitarteko baja.\narabera: Astelehena, 2012ko otsailaren 13a\nNegoziazio kolektiboan malgutasun handiagoa eta enpresaburuentzat merkeagoa den kaleratzea dira lan erreformaren ildo nagusiak, enplegua sustatu nahi baitu. Bidegabeko kaleratzea 45 egunetik 33ra jaitsi da lan egindako urte bakoitzeko, eta 20 egunekoa izanen da galerak dituzten enpresendako. Aditzera eman da lehen hiruhilekoan autonomoei eta ETEei laguntzeko neurri batzuk onartuko direla, “Ekintzaileei buruzko Legearen” aurreproiektuaren bidez. Aurreproiektu horrek pizgarri fiskalak ezabatuko ditu eta oztopo administratiboak murriztuko ditu.\nMinistroen Kontseiluaren bidez zabaldu baino ordu gutxi batzuk lehenago, lan-erreforma “bortitza” izango zela esan zen, kaleratzeagatiko kalte-ordainak murriztuko zirela eta negoziazio kolektiboa malgutu egingo zela. Hala izan da. Lege Dekretuaren bidez, neurri-sorta bat aurkeztu da, besteak beste, kaleratzea merkatzea eta 50 langile baino gutxiagoko enpresetarako kontratu mugagabea sortzea.\nKontratazio-ereduak gutxienekora murrizten dira eta urtean 20 eguneko kaleratzea orokortu egiten da.\nLan araudi berri horrek hil honen 20an hartuko du indarra, eta kontratazio ereduak gutxienekora murriztu dira eta 20 eguneko kaleratzea orokortu da lan egindako urte bakoitzeko (bidezko kaleratzea). Langileen lan harremanetako eredu aldaketaren ardatz nagusiak dira. Lanaldi partzialeko kontratuak eta telelana ere sustatuko dira, espainiarren artean enplegua sustatzeko formula katalizatzaile gisa, batez ere gazteenen artean.\nAitzitik, ez dira “minienpleguak” ezarriko, ordutegi murriztuagoekin eta soldata txikiagoarekin, azken asteetan aipatu bezala; ezta kontratu bakarra ere.\nKontratu mugagabea 20 egunekoa izanen da arrazoi objektiboengatik bidezko kaleratzea gertatzen den urte bakoitzeko, eta gehienez ere 12 hilabetekoa. Bidezko ez den kaleratzea mantendu da, baina oraingo kalte-ordaina 45 egunetik 33ra jaitsi da. Hala ere, aldaketa horiek ez dute atzeraeraginik izanen eta Lege Dekretua ezartzen den unean hartuko dute indarra. Kontratu mugagabea duten langileek urtean 45 eguneko kalte-ordaina jasoko dute kaleratze bidegabeagatik.\nAldaketek ez dute atzeraeraginik, eta kontratu mugagabea dutenek 45 eguneko kalte-ordaina jasoko dute urteko.\nLan erreformak sektore pribatuko profesionalei ez ezik, hitzarmen kolektiboen bidez arautzen diren lan harremanak dituzten administrazio publikoentzat lan egiten duten langileei ere eragingo die. Araudian jasotzen denez, “sektore publikoa osatzen duten erakunde eta entitateek arrazoi ekonomikoak, teknikoak, antolaketakoak eta ekoizpenekoak argudiatzen dituzte”, langile horiek kaleratzeko. Horretarako, 20 eguneko kalte-ordaina ematen da lan egindako urte bakoitzeko, eta gehienez ere 12 hilabetekoa.\nEnplegua eta lan harremanak\nKontratuak: kontratu mugagabeak sustatzeko neurrien artean, muga bat ezarri da aldi baterako kontratuen kateamenduetarako, 2013tik 24 hilabetera. Gainera, lanaldi partzialeko kontratu mugagabeak bultzatzen dira, eta lanorduak malgutu egiten dira. Horrela, enpresaburuek erabakitzeko ahalmen handiagoa izango dute hemendik aurrera. Prestakuntza- eta ikaskuntza-kontratuei dagokienez, 30 urtean ezartzen da haiek eskuratzeko gehieneko adina, langabezia-tasa %15 jaitsi arte, eta orain %20 baino gehiago. Bestalde, jarduera batean prestakuntza aldi bat bukatu ondoren, ukitutako langileak kontratu mota hori beste sektore batzuetan erabiltzen ahalko du.\nHitzarmenak: berrikuntza nagusia da enpresa-hitzarmenek lehentasuna izango dutela sektore-hitzarmenek baino, krisi ekonomikoan hitzarmen kolektiboa ez aplikatzeko benetako aukeraren aurrean. Gehieneko luzapena bi urtekoa izanen da.\nKaleratzeak: neurri deigarriena da kontratu mugagabe arruntak, lan egindako urte bakoitzeko 45 eguneko kalte-ordaina eta kobratutako 42 hilabeteko gehienezko kalte-ordaina dutenak, desagertu egiten direla une horretatik. Hemendik aurrera, 33 egun izanen dira lan egindako urte bakoitzeko, eta 24 hilabete gehienez. Bidezko kaleratzearen kasuan, kalte-ordaina 20 egunera jaitsiko da. Eredu hori aukeratu ahal izateko, enpresak bere enpresa emaitzetako galerak alegatu ahal izango ditu, edo hiru hiruhilekotan jarraian salmenten jaitsiera.\nLangabezia-prestazioak: Onartu berri den lan erreforma honetan nabarmendu beharreko beste alderdi bat langabezia prestazioak ez aldatzea da, orain arte bezala geratzen baitira. Bidegabeki kobratzen dutenen artean iruzurra saihesteko neurriak hartzea izango da berrikuntza bakarra.\nABLE eta telelana: aldi baterako laneko enpresak enplegu zerbitzu publikoekin elkarlanean arituko dira, lanpostu bat erraztearren. Eta telelanari dagokionez, jarduera hori lehen aldiz arautuko dela iragarri da, nahiz eta zehaztu gabe zein baldintzatan eta zein araudiren pean.\nLaneko mugikortasuna: lan-baldintzak enpresaren errealitatera egokitzea errazten da, lege-testu berrian adierazitako hiru neurriren bidez:\nLangileen eginkizunak aldatzea, enpresen beharren arabera.\nLanaldiaren aldaketa eta tramiteen sinplifikazioa.\nLanaldia murrizteko edo kontratua aldi baterako eteteko pizgarriak ezartzea, eskaria gutxitzen denean.\nEkintzaileak, autonomoak eta ETEak: erraztasun handiagoak emanen dira gazteek beren enpresa sortu ahal izan dezaten, langabezia-prestazio guztiak jaso ahal dituztelako.\nOrain arte, prestazioaren %60raino kobratu ahal izango lukete ordainketa bakar batean, oro har, eta %80raino 30 urtetik beherako gazteen edo 35 urtetik beherako emakumeen kasuan. Beren ahalmenen hereneko elbarritasuna duten langile autonomoek bakarrik eska zezaketen prestazio sozial osoa.\nBestalde, 50 langile baino gutxiago dituzten enpresa txiki eta ertainentzako kontratu mugagabea sortu da. Berritasun nagusia 3.000 euroko kenketa izango du 30 urte baino gutxiagoko lehen langilea kontratatzeagatik. Enpresa mota honetarako, 3.600 eurorainoko hobaria ezarri da 16 eta 30 urte bitarteko gazte langabeak kontratatzeko, eta 4.500 eurorainoko hobaria 45 urtetik gorako iraupen luzeko langabeentzat.\nLanbide Heziketako ikasketak nabarmen aldatuko dira hemendik aurrera, “prestakuntza-ibilbideak pertsonalizatzen lagunduko duen Gizarte Segurantzako afiliazioari lotutako prestakuntza-kontua” sortuko baita. Langileari lotua egonen da bere lan etapa osoan, eta prestakuntza mota horretan etengabe sartzen dela bermatuko du.\nLangabeek beren langabezia-prestazio guztiak jaso ditzakete enpresa bat sortzeko.\nHelburua da lanpostuan mantendu edo birziklatu ahal izatea denbora luzez langabezian gelditzeko aukera gisa. Langileek 20 orduko baimen ordaindua izanen dute urtean, beren lanpostuarekin zerikusia badute.\nEspainiako gobernuak onetsitako lan neurriak Europar Batasuneko beste batzuekin osatuko dira, Espainiako gazteen langabeziaren lakrari aurre egiteko diseinatuak. Espainian, langabezia-tasa %49,5ekoa da 25 urtetik beherakoen artean, gure inguruko beste herrialde batzuek baino askoz handiagoa, gizarte-arazo hori ere badute eta: Grezia (% 46,6), Eslovakia (% 35,1) eta Portugal (% 30,7).\nBruselatik jakinarazi da aditu-talde bat bidaliko dela Espainiara, gazteen enplegua sustatzeko talka-plan bat lehenbailehen prestatzeko, finantza-egonkortasuneko eta zerga-kontsolidazioko politiketan oinarrituta.\nHalaber, gobernuei eskatzen zaie hitz eman dezatela gizarte-segmentu horri kalitateko enplegu edo prestakuntza eskainiko diotela ikasketak utzi edo, azken batean, ikaskuntza utzi eta lau hilabeteko epean. Ez dira baztertzen Europako Gizarte Funtsetik (EGF) datozen laguntza ofizialak, gazteak ikasteko eta gazteak lan-munduan sartzeko erabiliko liratekeenak.\nenpresa erreforma flexible-eu kaleratze kontratu lan langile


May, 2013 | Zinema | Pantaila handian\nUstekabe gutxi Cannesen, amaitu berri den 66. edizio honetan sari banaketan. Urrezko Palma estreinekoz lehiatzen zen Abdellatif Keniche frantziar-tuniziarrak lortu du “La Vie de Adele” (El Azul es Un Color Cálido) filmarekin. Ostegunean erakutsi zenetik kritikoen begikoa izan da eta larunbatean kritikaren Fipresci saria eman zioten. Filmak hiru ordu irauten du eta azken unean sartu zen lehiaketan. Bi emakume gazteen… Read more →\nPublished by Kristina Zorita Arratibel on 23 May, 2013 | Leave a response\nEguzkia atera da Cannesen. Indartsu jotzen du. Eta horrela indartsu itzuli da Sail Ofizialean lehiatzen diren bi filmek zine izpi sendoak bidali baituzte. Goiz goizean Alexander Payne lehiatzen hasi da “Nebraska“ ederrarekin. “Entre Copas” eta “Los Descendientes” filmeen zuzendariak jaioterrira, Nebraskako estatura, itzuli da aita-seme baten arteko maitasuna irudikatzeko. Bruce Dern aktore beteranoa alkoolak ahitutako agurea. Jasotako eskutitza baten bidez,… Read more →\n2011an “Drive” filmarekin zuzendari onenaren saria jaso ondoren, Nicolas Winding Refn daniarra irrikiaz espero zuten Cannesen. Irrikia gehitu zen jakin zenean Ryan Goslingek berriz hartuko zuela paper nagusia. Baina asteazkenean Sail Ofizialean lehiatu den “Only God Forgives” ez da “Drive 2” bat. Bangkoken, droga trafikatzaile eta prostituzioa eskenategi batean mendeku istoria honek “Drive” filmean nekatu ninduten osagarri berak ditu. Indarkeria… Read more →\nCannesen seigarren egunaren laburpena\nCANNES 66: gordinak eta ederrak\nEuripean esnatu da Cannes. Aitzaki ederra zine aretoetara joateako. Eta aitzakia poztasuna bilakatuz, bi film onak ikusi dituzte gaur kritikoek eta zine industriatik akreditatzeko aukera izan dutenek. Bartzelonan duela 34 urte jaio zen Amat Escalante. Baina lan osoa Mexikon egin du Cannesen aurten lehiatzen den zuzendari gazteenak. Zinemaldira “Heli“ bere hirugarren film luzea ekarri du. Eta kritikoen txaloak jaso ditu jada:… Read more →


Komisariotza programa - Komisariotza programa - | Tabakalera - Donostia / San Sebastián\nHasiera Kultur proiektua Komisariotza programa Komisariotza programa\nSortzaileen gunetik 2015ean abiarazi genuen komisariotza programa, komisario-praktikak eta orobat haiekin harremana duten zeharkako gaiak edo tangentzialak (kritika, ikerketa, ekoizpena edo bitartekaritza) aztertzera eta gogoeta egitera bideratutako lan ildoa. Komisario-praktikan profesional moduan jardun nahi duten tokiko, nazioko edo nazioarteko pertsonei dago zuzenduta programa hau .\nDatozen bi urtetan komisariotzari lotutako ikerketa eta praktika mota desberdinak jorratuko ditugu, lau unetan banatutako lau moduluren bidez. Gaia zatikatu edo banatzeko asmorik gabe, komisariotza-praktika ulertzeko, lantzeko eta gauzatzeko modu desberdinak landu nahi ditugu modulu horietako bakoitzean. Horretarako, sektoreko profesionalak gonbidatuko ditugu, eta haiek beste bi profesional gehiago gonbidatu ahal izango dituzte, modulu bakoitzaren edukiak osatzeko.\nProiektuen komisariotza, 2016ko ekainak 20-24. Catalina Lozanoren eskutik (Izena emateko epea: 2016ko maiatzaren 20tik ekainaren 1era bitarte)\nIkerketa-komisariotza, 2016ko azaroa. Katerina Gregosen eskutik\nKritika eta idazkuntza, 2017ko ekaina. Peio Aguirreren eskutik\nKomisariotza eta hezkuntza, 2017ko azaroa. Nora Sternfelden eskutik\nKoordinatzaile bakoitzak erabakiko du moduluaren osaera: aurkezpenak, tailerrak, hitzaldiak… Saio teoriko eta praktikoen bidez komisariotzari lotutako ikuspegi eta jardun-moldeak aztertuko dira. Profesionalek diseinatuko dituzte moduluak, eta bost egun iraungo dute, astelehenetik ostiralera, goiz eta arratsaldeko saioetan.\n2017-11-06 > 2017-11-10 - 10:00-14:00 / 16:00-19:00\n2017-05-29 > 2017-06-02 - 10:00-13:00 / 16:00-19:00\nAzkenengo bi hamarkadetan, curator figurak arte-kritikarengan eragin nabarmena izan du. Artearen inguruko testuen kopurua asko handitu bada ere, kritika egiteko moduetan krisi sentsazioak dirau. Peio Aguirrek zuzendutako ‘Kritika eta idazketa’ moduluak orden pixka bat jartzea du helburu gai nagusian, testuan, kontzentratuz.\nKomisariotza, ikerketa eta esparru politikoa\n2016-11-14 > 2016-11-18 - 10:00-13:00 / 15:00-18:00\nKomisariotza programaren bigarren moduluak, Katerina Gregosen zuzendaritzapean, esparru politikoa ikuspegi kritikotik, ikerketan oinarritutako ikuspegitik eta prozesuak oinarritzat hartuta komisariotzeari dagokionez aztertuko ditu.\n2016-06-20 > 2016-06-24 - 10:00-14:00 y 16:00-19:00


arriskua | Eingo al deu?\nEtiketaren artxiboa: arriskua\nAdrenalina, orgasmo iturri?\nBatzuk adrenalinaren mendeko omen dira. Arrisku egoeretan orgasmoaren antzeko sentsazioa lortzen dute, gorputzean gertatzen zaizkien efektu kimikoak direla medio.\nGainera, adrenalinak nerbio-sistema zentralean dopamina askatzen laguntzen du eta horrek ongizate sentsazioa eragiten du.\nArriskua gustuko dutenek 11 kromosomako DRD4 genean ezberdintasun txiki bat izan dezaketela diote adituek, eta horrek aktibitate gutxiago eragiten omen du. Garuneko dopamina jarioan eragiten du gene horrek, hau da, plazeraren zirkuituen kitzikapenean. Adrenalina zaleei gutxiago eragiten die dopaminak, eta, hortaz, ohikoa dena baino plazera gutxiago erdiesten dute. Horregatik, asetzeko muturreko egoerak bilatzen dituzte.\nKategoria Bitxikeriak, etiketak adrenalina, arriskua, orgasmoa, 24 urtarrila, 2012 egilea Alaitz Artozabal.


Giza Eskubide, Memoria eta Lankidetza Sailburuordetza - Familia politika eta Gizarte Garapena - Eusko Jaurlaritza - Euskadi.eus\nTitularra: Jose Antonio Rodriguez Ranz\nGiza Eskubide, Memoria eta Lankidetza Sailburuordetzak:\nBakea eta bizikidetza sustatuko ditu\nGogora Institutuaren eta Garapenerako Lankidetzaren Euskal Agentziaren planak garatuko eta bultzatuko ditu\nAniztasuna kudeatzeko politikak bideratuko ditu\nGiza Eskubide, Memoria eta Lankidetza Sailburuordetza Jose Antonio Rodriguez Ranz\nGiza Eskubide, Biktima eta Aniztasun Zuzendaritza Monika Hernando Porres\nHonako eskumen hauek izango ditu Giza Eskubide, Memoria eta Lankidetza Sailburuordetzak, dekretu honen 5. artikuluan oro har esleitzen zaizkionez gain:\nGiza duintasunean eta giza eskubideekiko konpromisoan oinarritutako bakearen eta bizikidetzaren kultura sustatzeko sailarteko estrategia diseinatzea eta gidatzea.\nBiktima guztien elkartasun-, aitortza- eta arreta-politiken jarraitutasuna, garapena eta hedapena diseinatzea eta sustatzea.\nGiza eskubideen, bizikidetzaren eta aniztasunaren kudeaketa positiboaren arloan sortzen ari diren erronkei erantzuteko jarduera-programak diseinatzea eta gidatzea.\nHezkuntza-, sentsibilizazio- edo prestakuntza-politikak diseinatzea eta sustatzea aurreko apartatuetan aipatutako esparruetan.\nGogora-Memoriaren, Bizikidetzaren eta Giza Eskubideen Institutuaren jarduera-planaren diseinua eta garapena sustatzea.\nGarapenerako Lankidetzaren Euskal Agentziaren gida-planaren diseinua eta garapena sustatzea.\nEntitate, elkarte eta erakundeekin lankidetzan jardutea eta elkarri eragitea helburu berak gauzatzeko, batez ere Eusko Legebiltzarrarekin.\nBerdintasun, Justizia eta Gizarte Politiketako Saileko sailburuordeei dagokie, zuzenean eta hierarkian dagokien sailburuaren mende direla, honako eskudantzia hauek baliatzea:\nGiza Eskubide, Memoria eta Lankidetzako sailburuordea